আপনার পরিচর্যার সময় সুবর্ণ নিয়ম মেনে চলুন | অধ্যয়ন\n“সর্ব্ববিষয়ে তোমরা যাহা যাহা ইচ্ছা কর যে, লোকে তোমাদের প্রতি করে, তোমরাও তাহাদের প্রতি সেইরূপ করিও।”—মথি ৭:১২.\nপরিচর্যায় গিয়ে প্রত্যেক ব্যক্তির সঙ্গে আমাদের কীভাবে আচরণ করা উচিত?\nকীভাবে মথি ৭:১২ পদ কোথায়, কখন এবং কীভাবে আমরা লোকেদের সঙ্গে কথা বলি, সেটার সঙ্গে সম্পর্কযুক্ত?\nএই প্রবন্ধে আলোচ্য কোন পরামর্শগুলো আপনি কাজে লাগানোর পরিকল্পনা করেছেন?\n১. পরিচর্যায় আমরা লোকেদের সঙ্গে যেভাবে আচরণ করি, তা কি তাদের ওপর কোনো প্রভাব ফেলে? একটা উদাহরণ দিন। (শুরুতে দেওয়া ছবিটা দেখুন।)\nকয়েক বছর আগে, ফিজির এক খ্রিস্টান দম্পতি খ্রিস্টের মৃত্যুর স্মরণার্থ সভার জন্য লোকেদের আমন্ত্রণ জানানোর অভিযানে কাজ করছিল। তারা যখন একজন মহিলার সঙ্গে তার বাড়ির বাইরে কথা বলছিল, তখন বৃষ্টি পড়তে শুরু করেছিল। সেই সময় ভাই নিজে তার স্ত্রীর সঙ্গে একই ছাতা ব্যবহার করে অন্য ছাতাটা সেই মহিলাকে দিয়েছিলেন। সেই দিন রাতে স্মরণার্থ সভায় ওই মহিলাকে দেখে সেই দম্পতি অত্যন্ত আনন্দিত হয়েছিল। ওই মহিলা স্বীকার করেছিলেন যে, সেই সাক্ষাতের সময় সাক্ষিরা যা বলেছিল, তা তার বেশি মনে নেই। কিন্তু, তারা তার সঙ্গে যেভাবে আচরণ করেছিল, সেটার দ্বারা তিনি এতটাই প্রভাবিত হয়েছিলেন যে, শুধু এই কারণেই তিনি স্মরণার্থ সভায় যোগ দিয়েছিলেন। এইরকম উত্তম আচরণের পিছনে কারণ কী ছিল? সেই দম্পতি এমন একটা নিয়ম অনুসরণ করেছিল, যেটাকে প্রায়ই সুবর্ণ নিয়ম বলা হয়।\n২. সুবর্ণ নিয়ম কী এবং কীভাবে আমরা তা কাজে লাগাতে পারি?\n২ সুবর্ণ নিয়ম কী? এটা হল সেই পরামর্শ, যা যিশু এই কথাগুলো বলার সময় দিয়েছিলেন: “সর্ব্ববিষয়ে তোমরা যাহা যাহা ইচ্ছা কর যে, লোকে তোমাদের প্রতি করে, তোমরাও তাহাদের প্রতি সেইরূপ করিও।” (মথি ৭:১২) কীভাবে আমরা সেই নিয়ম কাজে লাগাতে পারি? মূলত, দুটো পদক্ষেপ নেওয়ার মাধ্যমে। প্রথমে, নিজেদেরকে জিজ্ঞেস করুন, ‘আমি যদি সেই ব্যক্তির স্থানে থাকতাম, তাহলে আমি কেমন আচরণ আশা করতাম?’ এরপর, সেই ব্যক্তির সঙ্গে সেইরকম আচরণ করার জন্য যথাসাধ্য করুন।—১ করি. ১০:২৪.\n৩, ৪. (ক) ব্যাখ্যা করুন যে, কেন সুবর্ণ নিয়ম কেবল সহবিশ্বাসীদের সঙ্গে আচরণ করার সময়ই প্রযোজ্য নয়। (খ) এই প্রবন্ধে আমরা কী আলোচনা করব?\n৩ আমরা সাধারণত আমাদের সহবিশ্বাসীদের সঙ্গে আচরণ করার সময় সুবর্ণ নিয়ম কাজে লাগাই। কিন্তু, যিশু এমন ইঙ্গিত দেননি যে, কেবল সহবিশ্বাসীদের প্রতিই আমাদের এই বিবেচনা দেখানো উচিত। তিনি আসলে সেই সময় সুবর্ণ নিয়মের বিষয়ে উল্লেখ করেছিলেন, যখন তিনি সাধারণ লোকেদের সঙ্গে এবং এমনকী শত্রুদের সঙ্গে আমাদের কেমন আচরণ করা উচিত, তা নিয়ে আলোচনা করছিলেন। (পড়ুন, লূক ৬:২৭, ২৮, ৩১, ৩৫.) আমাদের শত্রুদের বেলায় যদি সুবর্ণ নিয়ম কাজে লাগাতে হয়, তাহলে লোকেদের কাছে সাক্ষ্য দেওয়ার সময় তা মেনে চলা আরও কতই-না উপযুক্ত, যাদের মধ্যে অনেকে হয়তো “অনন্ত জীবনের জন্য নিরূপিত [“সঠিক প্রবণতাসম্পন্ন,” NW]”!—প্রেরিত ১৩:৪৮.\n৪ এখন আমরা চারটে প্রশ্ন আলোচনা করব, যেগুলো পরিচর্যার সময় আমরা মনে রাখতে পারি: কাদের কাছে গিয়ে আমি কথা বলি? কোথায় গিয়ে আমি তাদের সঙ্গে কথা বলি? কখন লোকেদের কাছে গিয়ে কথা বলা সর্বোত্তম সময়? কীভাবে তাদের সঙ্গে আমার কথা বলা উচিত? আমরা দেখব যে, এই প্রশ্নগুলো আমাদেরকে যাদের কাছে আমরা প্রচার করি, তাদের অনুভূতি বিবেচনা করার এবং সেই অনুযায়ী আমাদের উপস্থাপনাকে খাপ খাইয়ে নেওয়ার জন্য সাহায্য করতে পারে।—১ করি. ৯:১৯-২৩.\nকাদের কাছে গিয়ে আমি কথা বলি?\n৫. নিজেদেরকে আমরা কোন প্রশ্নগুলো জিজ্ঞেস করতে পারি?\n৫ পরিচর্যায় গিয়ে আমরা সাধারণত বিভিন্ন লোকের সঙ্গে কথা বলি। প্রত্যেক ব্যক্তিরই ভিন্ন ভিন্ন পটভূমি এবং সমস্যা রয়েছে। (২ বংশা. ৬:২৯) আপনি যখন কাউকে সুসমাচার জানানোর চেষ্টা করেন, তখন নিজেকে জিজ্ঞেস করুন: ‘আমি যদি সেই ব্যক্তির স্থানে থাকতাম, তাহলে তিনি আমাকে কোন দৃষ্টিতে দেখলে আমার ভালো লাগত? তিনি যদি আমার সম্বন্ধে না জেনেই দ্রুত কোনো সিদ্ধান্তে উপনীত হতেন বা আমার বিচার করতেন, তাহলে কি আমার ভালো লাগত? না কি তিনি আমাকে একজন স্বতন্ত্র ব্যক্তি হিসেবে ভালোমতো জানলে আমার ভালো লাগত?’ এই প্রশ্নগুলো বিবেচনা করা আমাদেরকে প্রত্যেক গৃহকর্তার সঙ্গে ব্যক্তি-বিশেষ হিসেবে আচরণ করার বিষয়টা মনে করিয়ে দিতে পারে।\n৬, ৭. পরিচর্যায় গিয়ে আমরা যদি এমন কোনো ব্যক্তিকে পাই, যাকে বিরোধী মনোভাবাপন্ন বলে মনে হয়, তাহলে আমাদের কী করা উচিত?\n৬ কেউই চায় না যে, তাকে “একজন নেতিবাচক ব্যক্তি” হিসেবে আখ্যায়িত করা হোক। উদাহরণ স্বরূপ: খ্রিস্টান হিসেবে আমরা বাইবেলের এই নীতি কাজে লাগানোর জন্য যথাসাধ্য করি, যেন ‘আমাদের বাক্য সর্ব্বদা অনুগ্রহ সহযুক্ত হয়।’ (কল. ৪:৬) কিন্তু যেহেতু আমরা অসিদ্ধ, তাই মাঝে মাঝে আমরা এমন কিছু বলে ফেলি, যেটার জন্য পরে অনুশোচনা করি। (যাকোব ৩:২) আমরা যদি কারো সঙ্গে নির্দয়ভাবে কথা বলে ফেলি, হতে পারে আমাদের দিনটা ভালো যায়নি বলে, তাহলে আমরা চাইব না যে, আমাদেরকে সঙ্গেসঙ্গে “রূঢ়” অথবা “অবিবেচক” হিসেবে আখ্যায়িত করা হোক। আমরা আশা করব, যেন অন্য ব্যক্তি আমাদের পরিস্থিতি বোঝেন। অন্যদের প্রতিও কি আমাদের একই বিবেচনা দেখানো উচিত নয়?\n৭ পরিচর্যায় গিয়ে আপনি যদি এমন কোনো ব্যক্তিকে পান, যাকে আপনার কাছে বিরোধী মনোভাবাপন্ন বলে মনে হয়, তাহলে কেন তিনি এইরকম আচরণ করছেন, তা কি আপনি বোঝার চেষ্টা করতে পারেন? এর কারণ কি এই হতে পারে যে, তিনি কর্মক্ষেত্রে অথবা স্কুলে চাপের মধ্যে আছেন? তিনি কি গুরুতর কোনো স্বাস্থ্যগত সমস্যার সঙ্গে মোকাবিলা করছেন? অনেক ক্ষেত্রে দেখা গিয়েছে, শুরুতে মন-মেজাজ খারাপ ছিল এমন অনেক ব্যক্তি সেই সময় ভালো সাড়া দিয়েছে, যখন যিহোবার লোকেরা তাদের সঙ্গে মৃদুতা এবং সম্মান দেখিয়ে আচরণ করেছে।—হিতো. ১৫:১; ১ পিতর ৩:১৫.\n৮. কেন আমাদের “সর্ব্বজনের” বা সমস্ত ধরনের লোকের কাছে রাজ্যের বার্তা জানানো উচিত?\n৮ সমস্ত ধরনের ব্যক্তি আমাদের বার্তার প্রতি সাড়া দেয়। উদাহরণ স্বরূপ, বিগত কয়েক বছরে প্রহরীদুর্গ পত্রিকার “বাইবেল জীবনকে পরিবর্তন করে” শিরোনামের ধারাবাহিক প্রবন্ধে ৬০টারও বেশি অভিজ্ঞতা প্রকাশিত হয়েছে। এই প্রবন্ধে উল্লেখিত ব্যক্তিদের মধ্যে কেউ কেউ চোর, মাতাল, দুর্বৃত্ত দলের সদস্য অথবা মাদকাসক্ত ছিল। আবার অন্যেরা রাজনীতিবিদ, ধর্মীয় নেতা কিংবা কেরিয়ারের অনুধাবনকারী ছিল। কেউ কেউ অনৈতিক জীবনযাপন করত। তা সত্ত্বেও, তারা সকলে সুসমাচার শুনেছে, বাইবেল অধ্যয়ন করেছে, জীবনে বিভিন্ন পরিবর্তন করেছে এবং সত্যে এসেছে। তাই, আমাদের এইরকম মনে করা উচিত নয় যে, কিছু ব্যক্তি কখনোই আমাদের রাজ্যের বার্তার প্রতি সাড়া দেবে না। (পড়ুন, ১ করিন্থীয় ৬:৯-১১.) এর পরিবর্তে, আমাদের স্বীকার করতে হবে যে, ‘সর্ব্বজন’ বা সমস্ত ধরনের লোক সুসমাচারের প্রতি সাড়া দিতে পারে।—১ করি. ৯:২২.\nকোথায় গিয়ে আমি লোকেদের সঙ্গে কথা বলি?\n৯. অন্যদের বাড়িঘরের প্রতি কেন আমাদের সম্মান দেখানো উচিত?\n৯ পরিচর্যায় কোথায় গিয়ে আমরা লোকেদের সঙ্গে কথা বলি? বেশিরভাগ সময়ই আমরা তাদের বাড়িতে গিয়ে কথা বলি। (মথি ১০:১১-১৩) অন্যেরা যখন আমাদের বাড়িঘর এবং ব্যক্তিগত সম্পদের প্রতি সম্মান দেখায়, তখন আমরা তা উপলব্ধি করি। কারণ, আমাদের বাড়ি আমাদের কাছে গুরুত্বপূর্ণ। আমরা চাই যেন এটা এমন এক স্থান হোক, যেখানে আমরা একান্তে এবং নিরাপদে থাকতে পারি। প্রতিবেশীদের বাড়িঘরের প্রতিও আমাদের একই সম্মান দেখানো উচিত। তাই, ঘরে ঘরে পরিচর্যার সময় তাদের বাড়িঘরের ক্ষেত্রে আমরা কেমন আচরণ দেখাই, সেই বিষয়ে চিন্তা করা উচিত।—প্রেরিত ৫:৪২.\n১০. পরিচর্যায় কীভাবে আমরা অন্যদের বিরক্ত করা এড়িয়ে চলতে পারি?\n১০ যেহেতু বর্তমান জগৎ অপরাধে পরিপূর্ণ, তাই অনেক গৃহকর্তা অপরিচিত ব্যক্তিদের দেখলে সন্দেহপ্রবণ হয়ে থাকে। (২ তীম. ৩:১-৫) তাদের এই সন্দেহকে আমাদের আরও বাড়িয়ে তোলা উচিত নয়। উদাহরণ স্বরূপ, ধরুন আমরা একটা বাড়িতে গিয়েছি এবং সদর দরজায় কড়া নেড়েছি। ভিতর থেকে কেউ যদি উত্তর না দেয়, তাহলে আমাদের মধ্যে হয়তো জানালায় উঁকি দিয়ে অথবা বাড়ির আশেপাশে গিয়ে গৃহকর্তাকে খোঁজার প্রবণতা থাকতে পারে। আপনার এলাকায় এই ধরনের আচরণ দেখে গৃহকর্তা কি বিরক্ত হবেন? তার প্রতিবেশী আপনার সম্বন্ধে কী চিন্তা করবেন? এটা ঠিক যে, আমাদের পুঙ্খানুপুঙ্খভাবে প্রচার করা উচিত। (প্রেরিত ১০:৪২) আমরা এক ইতিবাচক বার্তা ছড়িয়ে দিতে চাই আর আমাদের এই মনোভাব উত্তম। (রোমীয় ১:১৪, ১৫) কিন্তু, বিজ্ঞতার সঙ্গে আমাদের এমন যেকোনো কিছু এড়িয়ে চলা উচিত, যা আমাদের প্রচারের এলাকায় অযথা লোকেদের বিরক্ত করে তুলতে পারে। প্রেরিত পৌল লিখেছিলেন: “আমরা কোন বিষয়ে ব্যাঘাত জন্মাই না, যেন সেই পরিচর্য্যা-পদ কলঙ্কিত না হয়।” (২ করি. ৬:৩) প্রচারে গিয়ে আমরা যখন লোকেদের বাড়িঘর এবং সম্পদের প্রতি সম্মান দেখাই, তখন আমাদের আচরণ কাউকে কাউকে সত্যের প্রতি আকৃষ্ট করতে পারে।—পড়ুন, ১ পিতর ২:১২.\nআসুন আমরা সবসময় গৃহকর্তার সম্পদ এবং একান্ত ব্যক্তিগত বিষয়গুলোর ক্ষেত্রে সম্মান দেখাই (১০ অনুচ্ছেদ দেখুন)\nকখন আমি লোকেদের কাছে গিয়ে কথা বলি?\n১১. অন্যেরা যখন আমাদের সময়ের প্রতি সম্মান দেখায়, তখন সেটাকে আমরা কেন উপলব্ধি করি?\n১১ খ্রিস্টান হিসেবে আমাদের অধিকাংশ ব্যক্তিকেই ব্যস্ত জীবন কাটাতে হয়। বিভিন্ন বাধ্যবাধকতা পূরণ করার জন্য আমাদের শ্রেয় বা গুরুত্বপূর্ণ বিষয়গুলোকে প্রথমে রাখতে হয় এবং সতর্কতার সঙ্গে তালিকা তৈরি করতে হয়। (ইফি. ৫:১৬; ফিলি. ১:১০, পাদটীকা) কোনো কিছু যদি আমাদের তালিকায় বাধা সৃষ্টি করে, তাহলে আমরা বিরক্ত হই। তাই, অন্যেরা যখন আমাদের সময়ের প্রতি সম্মান দেখায় এবং আমাদের সঙ্গে কথা বলার সময় ও আমাদের সময় নেওয়ার ক্ষেত্রে যুক্তিবাদিতা দেখায়, তখন আমরা সেটাকে উপলব্ধি করি। সুবর্ণ নিয়মের কথা মনে রেখে কীভাবে আমরা সেই ব্যক্তিদের প্রতি সম্মান দেখাতে পারি, যাদের কাছে আমরা প্রচার করি?\n১২. আমাদের এলাকায় লোকেদের কাছে গিয়ে কথা বলার সর্বোত্তম সময় কোনটা, তা আমরা কীভাবে নির্ধারণ করতে পারি?\n১২ গৃহকর্তাদের কাছে গিয়ে কথা বলার জন্য আমাদের সর্বোত্তম সময় নির্ধারণ করার চেষ্টা করা উচিত। আমাদের এলাকায় সাধারণত কখন লোকেরা ঘরে থাকে? কোন সময়টাতে হয়তো তারা একটু বেশি সাড়া দেবে? এই বিষয়গুলো বিবেচনা করে আমাদের তালিকাকে সেভাবে রদবদল করার বিভিন্ন উপায় আমাদের খোঁজা উচিত। পৃথিবীর কোনো কোনো জায়গায়, বিকেলে কিংবা সন্ধ্যা সময় ঘরে ঘরে প্রচার গেলে তা আরও উত্তম ফল নিয়ে আসে। আপনার সাক্ষ্যদানের এলাকার ক্ষেত্রে যদি বিষয়টা সত্যি হয়ে থাকে, তাহলে আপনি কি দিনের সেই সময়গুলোতে অন্ততপক্ষে কয়েকটা ঘরে গিয়ে প্রচার করার ব্যবস্থা করতে পারেন? (পড়ুন, ১ করিন্থীয় ১০:২৪.) আমরা নিশ্চিত থাকতে পারি, আমাদের এলাকার লোকেদের জন্য সর্বোত্তম হবে এমন সময়ে প্রচারে যাওয়ার জন্য আমরা যে-ত্যাগস্বীকারই করি না কেন, যিহোবা তাতে আশীর্বাদ করবেন।\n১৩. কীভাবে আমরা একজন গৃহকর্তার প্রতি সম্মান দেখাতে পারি?\n১৩ একজন ব্যক্তির প্রতি আরও কোন উপায়ে আমরা সম্মান দেখাতে পারি? আমরা যখন কোনো আগ্রহী ব্যক্তিকে খুঁজে পাই, তখন আমাদের এক উত্তম সাক্ষ্য দেওয়া উচিত ঠিকই কিন্তু দীর্ঘসময় ধরে নয়। গৃহকর্তা হয়তো সেই সময়টা নিজের কোনো গুরুত্বপূর্ণ কাজের জন্য আলাদা করে রেখেছেন। তিনি যদি বলেন, তিনি ব্যস্ত আছেন, তাহলে আমরা বলতে পারি, আমরা সংক্ষেপে কথা বলব আর আমাদের ঠিক তা-ই করা উচিত। (মথি ৫:৩৭) আলোচনা শেষে আমাদের জিজ্ঞেস করা উচিত, আবার কখন দেখা করলে তার জন্য সুবিধা হবে। কিছু প্রকাশক দেখেছে, এভাবে বলা কার্যকরী ফল নিয়ে এসেছে: “আপনার সঙ্গে আবার দেখা করতে পারলে খুশি হব। আসার আগে আমি যদি আপনাকে ফোন করি বা মোবাইলে ম্যাসেজ পাঠাই, তাহলে সেটা কি আপনার জন্য ভালো হবে?” আমরা যখন আমাদের এলাকার লোকেদের তালিকা অনুযায়ী নিজেদের সময় খাপ খাইয়ে নিই, তখন আমরা আসলে পৌলের উদাহরণ অনুসরণ করছি, যিনি ‘আপনার হিত চেষ্টা করিতেন না, কিন্তু অনেকের হিত চেষ্টা করিতেন, যেন তাহারা পরিত্রাণ পায়।’—১ করি. ১০:৩৩.\nকীভাবে লোকেদের সঙ্গে আমার কথা বলা উচিত?\n১৪-১৬. (ক) গৃহকর্তাদের কাছে কেন আমাদের সাক্ষাতের উদ্দেশ্য স্পষ্ট করা উচিত? উদাহরণের সাহায্যে ব্যাখ্যা করুন। (খ) একজন ভ্রমণ অধ্যক্ষ কোন উপায়টা ব্যবহার করা কার্যকরী বলে দেখেছেন?\n১৪ কল্পনা করুন, একদিন আমরা একটা ফোন পেয়েছি, তবে ব্যক্তির স্বর চিনতে পারছি না। তিনি একজন অপরিচিত ব্যক্তি কিন্তু জিজ্ঞেস করেন, আমরা কোন ধরনের খাবার পছন্দ করি। আমরা হয়তো ভাবতে পারি, সেই ব্যক্তি কে এবং তিনি আসলে কী চান। ভদ্রতার খাতিরে আমরা হয়তো কিছুটা সময় তার সঙ্গে কথা বলতে পারি কিন্তু এরপর আমরা হয়তো ইঙ্গিত দিয়ে বুঝিয়ে দেব, আমরা আর কথা বলতে আগ্রহী নই। অন্যদিকে কল্পনা করুন, একজন ব্যক্তি ফোন করে তার পরিচয় দিয়ে বলেন, তিনি পুষ্টি সংক্রান্ত বিষয় নিয়ে কাজ করেন আর তাই কিছু উপকারী তথ্য জানাতে চান। আমরা হয়তো আরও আগ্রহ নিয়ে শুনতে চাইব। আসলে, লোকেরা যখন আমাদের সঙ্গে স্পষ্টভাবে অথচ কৌশলতা দেখিয়ে কথা বলে, তখন আমরা খুশি হই। কীভাবে আমরা সেই ব্যক্তিদের প্রতি একই ভদ্রতা দেখাতে পারি, যাদের কাছে আমরা প্রচার করি?\n১৫ অনেক এলাকায়, গৃহকর্তাদের কাছে আমাদের আসার উদ্দেশ্য সম্বন্ধে স্পষ্টভাবে ব্যাখ্যা করার প্রয়োজন হয়। এটা ঠিক যে, গৃহকর্তাদের আমরা এমন মূল্যবান তথ্য জানাতে চাই, যা তারা জানে না। কিন্তু ধরুন, নিজেদের পরিচয় না দিয়েই আমরা হঠাৎ এই ধরনের প্রশ্ন করে আমাদের উপস্থাপনা শুরু করেছি: “আপনার যদি জগতের কোনো সমস্যার সমাধান করার ক্ষমতা থাকত, তাহলে আপনি কোন সমস্যার সমাধান করতেন?” আমরা জানি যে, এই ধরনের প্রশ্নের পিছনে উদ্দেশ্য হল একজন ব্যক্তির মনের কথা বের করে আনা এবং এরপর বাইবেলের দিকে আলোচনা নিয়ে যাওয়া। কিন্তু, গৃহকর্তা হয়তো ভাবতে পারেন: ‘এই অপরিচিত ব্যক্তি কে এবং কেন তিনি আমাকে এই প্রশ্ন জিজ্ঞেস করছেন? তার উদ্দেশ্য কী?’ তাই, আমাদের এমনভাবে কথা বলা উচিত, যেন গৃহকর্তা স্বচ্ছন্দবোধ করেন। (ফিলি. ২:৩, ৪) কীভাবে আমরা তা করতে পারি?\n১৬ একজন ভ্রমণ অধ্যক্ষ দেখেছেন যে, পরবর্তী এই উপায়টা ব্যবহার করা কার্যকরী। গৃহকর্তাকে সম্ভাষণ জানানোর পর, তিনি তাকে আপনি কি সত্য জানতে চান? ট্র্যাক্টের একটা কপি দেন এবং বলেন: “আজকে আমরা এই এলাকার সবাইকে এই ট্র্যাক্ট দিচ্ছিলাম। এখানে ছয়টা প্রশ্ন নিয়ে আলোচনা করা হয়েছে, যা অনেকে জিজ্ঞেস করে থাকে। এই কপিটা আপনার জন্য।” ভাই জানান যে, লোকেরা একবার আমাদের আসার উদ্দেশ্য বুঝতে পারলে কিছুটা স্বস্তি বোধ করে। সেই সময় আলোচনা শুরু করা প্রায়ই সহজ হয়ে ওঠে। ভ্রমণ অধ্যক্ষ পরবর্তী সময়ে সেই ব্যক্তিকে এই প্রশ্ন জিজ্ঞেস করেন: “আপনি কি কখনো এই প্রশ্নগুলোর মধ্যে কোনো একটা নিয়ে ভেবে দেখেছেন?” গৃহকর্তা যদি একটা প্রশ্ন বাছাই করেন, তাহলে ভাই ট্র্যাক্ট খোলেন এবং সেই প্রশ্ন সম্বন্ধে বাইবেল যা বলে, সেটা নিয়ে আলোচনা করেন। নতুবা তিনি গৃহকর্তাকে কোনোভাবে বিব্রত না করে নিজেই একটা প্রশ্ন বাছাই করেন এবং আলোচনা চালিয়ে যান। অবশ্য, আলোচনা শুরু করার আরও অনেক উপায় রয়েছে। কিছু এলাকায়, গৃহকর্তারা হয়তো আমাদের সাক্ষাতের উদ্দেশ্য বলার আগে আরও আনুষ্ঠানিকতা আশা করে। মূল বিষয় হল, আমাদের উপস্থাপনাকে আমাদের এলাকার লোকেরা হয়তো যেভাবে পছন্দ করবে, সেভাবে খাপ খাইয়ে নেওয়া।\n১৭. এই প্রবন্ধে আলোচ্য কিছু উপায় কী, যেগুলোর মাধ্যমে আমরা সুবর্ণ নিয়ম মেনে চলতে পারি?\n১৭ তাহলে, আমাদের পরিচর্যায় সুবর্ণ নিয়ম মেনে চলার কিছু উপায় কী? প্রত্যেক গৃহকর্তার সঙ্গে আমরা আলাদা আলাদা ব্যক্তি হিসেবে আচরণ করি। গৃহকর্তার বাড়িঘর এবং অন্যান্য সম্পদের প্রতি আমরা সম্মান দেখাই। আমরা সেই সময় পরিচর্যায় অংশ নেওয়ার প্রচেষ্টা করি, যখন গৃহকর্তারা হয়তো ঘরে থাকবে এবং সাড়া দেবে। আর আমরা এমনভাবে আমাদের বার্তা তুলে ধরি, যা আমাদের স্থানীয় এলাকায় গ্রহণযোগ্য হয়।\n১৮. আমরা যেমন আশা করি, আমাদের এলাকার লোকেদের সঙ্গে সেইরকম আচরণ করা কোন কোন উপকার নিয়ে আসে?\n১৮ আমরা যেমন আশা করি, আমাদের এলাকার লোকেদের সঙ্গে সেইরকম আচরণ করা অনেক উপকার নিয়ে আসে। দয়া এবং বিবেচনা দেখিয়ে আচরণ করার মাধ্যমে আমরা আমাদের দীপ্তিকে উজ্জ্বল হতে দিই, আমাদের শাস্ত্রীয় নীতিগুলোর মূল্য তুলে ধরি এবং আমাদের স্বর্গীয় পিতাকে গৌরব প্রদান করি। (মথি ৫:১৬) আমরা যেন আমাদের কথা বলার ধরনের মাধ্যমে আরও লোককে সত্যের প্রতি আকৃষ্ট করি। (১ তীম. ৪:১৬) আমরা যাদের কাছে প্রচার করি, তারা রাজ্যের বার্তা গ্রহণ করুক বা না-ই করুক, এটা জানা আমাদের জন্য পরিতৃপ্তিদায়ক যে, আমাদের পরিচর্যা সম্পন্ন করার জন্য আমরা আমাদের সর্বোত্তমটা করছি। (২ তীম. ৪:৫) আমরা প্রত্যেকে যেন প্রেরিত পৌলকে অনুকরণ করি, যিনি লিখেছিলেন: “আমি সকলই সুসমাচারের জন্য করি, যেন তাহার সহভাগী হই।” (১ করি. ৯:২৩) এই বিষয়টা মনে রেখে, আসুন আমরা সর্বদা আমাদের পরিচর্যায় সুবর্ণ নিয়ম মেনে চলি।


বিনোদন ডেস্ক, অর্থসংবাদ.কম প্রকাশ: ২০২১-১০-১১ ১৬:৪৪:৩৫\nবরেণ্য নাট্যব্যক্তিত্ব ড. ইনামুল হক আর নেই। আজ দুপুর ১টা ৪০ মিনিটে বেইলি রোডের নিজ বাসায় তিনি শেষ নিঃশ্বাস ত্যাগ করেন (ইন্না লিল্লাহি ওয়া ইন্না ইলাইহি রাজিউন)। মৃত্যুর সংবাদটি নিশ্চিত করেছেন তার মেয়ের জামাই ও অভিনেতা লিটু আনাম।\nনাটক-আত্মজীবনী লেখা, বই পড়া ছাড়াও বাসায় নাতি-নাতনিদের সঙ্গে গল্প করেও সময় পার করেছেন ড. ইনামুল হক। এক সাক্ষাৎকারে তিনি বলেছিলেন, ‘পড়ার জন্য কতো বই রয়েছে! লেখার কতো কী বাকি! অনেক কিছুই বাকি রয়ে গেল!’\nদরপতনের শীর্ষে মেট্রো স্পিনিং


প্রকাশ্য চলছে মেয়ে বেঁচা-কেনা!\nপ্রকাশিত : ১১:৪৯ এএম, ৩ জুলাই ২০১৮ মঙ্গলবার\nনারী স্বাধীনতা, নারীর ক্ষমতায়ন এই সব নিয়ে যতই চর্চা হোক না কেন, বাস্তবের চিত্র বড়ই ভয়ঙ্কর ভারতে। এই একুশ শতকেও দেশটিতে বেশ কিছু জায়গা আছে যেখানে এখনও মেয়েদের প্রকাশ্যে বেচা-কেনা চলে। আইন-পুলিশ-সমাজ-রাষ্ট্রের সামনেই চলছে এসব অপকর্ম। এমনকী মেয়েদের ওপর এমন ভয়াবহ নির্যাতনের জন্য নেই কোনো অপরাধবোধ। মেয়েরাও যেন এই ব্যাপারটিকে স্বাভাবিকই মনে করে! তেমনই এক জায়গা মধ্য প্রদেশের গোয়ালিয়র ডিভিশনের শিবপুরি জেলা। এখানে টাকার বিনিময়ে মেয়েদের কয়েক মাস বা বছরের জন্যে ভাড়া নেওয়া যায়।\nএই নিন্দনীয় কাজটিকে `ধাদীচা প্রথা` বলা হয়। ভয়ানক ব্যাপার হলো, প্রকাশ্য দিবালোকে খোলা বাজারে তাদের লাইনে দাঁড় করিয়ে দরদাম চলতে থাকে!\nতবে শুধু মধ্যপ্রদেশই নয়, ভারতের গুজরাটেও এই ধরনের প্রথার প্রচলন রয়েছে। ভারতের এসব এলাকায় এখনও আধুনিক জীবনের ছোঁয়া লাগেনি। এসব জায়গায় কন্যাভ্রুণ হত্যা হয় ব্যাপকহারে। মেয়েদের সংখ্যা কমে যাওয়ায় একই পরিবারের একাধিক ভাই একজন মেয়েকেই বিয়ে করেন! অন্য জেলা থেকে অপহরণ করে এনেও এসব জায়গায় মেয়েদের বিক্রি করা হয়। এসব মেয়ের স্বাধীনতা তো দূরে থাক, শারিরীক-মানসিক আর যৌন নির্যাতন ভোগ করা ছাড়া আর কিছুই করার থাকে না। পুলিশও এসব ব্যাপারে খুব একটা নাক গলাতে চায় না; তাই প্রকাশ্যেই হয়ে চলছে এমন জঘন্য অপরাধ। যার শেষ কোথায়, কেউ জানে না!


উইন্ডোজ 10 এর জন্য ওনোটের নতুন উন্নত বৈশিষ্ট্যগুলি সম্পর্কে আরও জানুন\nওয়াননোট একটি ডেস্কটপ অ্যাপ্লিকেশন, এবং মাইক্রোসফ্ট 365 এবং অফিস 2019 এর একটি অংশ 20 2021 সালে মাইক্রোসফ্ট তার বেশিরভাগ প্রোগ্রাম আপগ্রেড করার সিদ্ধান্ত নিয়েছে, ওননোটও আপগ্রেড করা হয়েছে।\nউইন্ডোজ 10 এর জন্য আপডেট হওয়া ওয়ান নোটের নিজস্ব পরিবর্তনগুলির সেট রয়েছে এবং আপনি যদি সংগঠিত থাকতে চান তবে এটি একটি উপযুক্ত পছন্দ। সর্বশেষ আপডেটগুলি সম্পর্কে আরও জানতে, কেবল পড়া চালিয়ে যান।\n1. আপনার সমস্ত নোটের একটি ফিড দেখতে\nআপনি যখন আপনার ওয়াননোট ফিডটি খুলবেন, আপনি বিভিন্ন অ্যাপ্লিকেশন জুড়ে নেওয়া সমস্ত নোটগুলি কালানুক্রমিক তালিকায় প্রদর্শিত হবে। এর মধ্যে ওয়ান নোট, স্যামসুং নোটস এবং স্টিকি নোটের নোট অন্তর্ভুক্ত রয়েছে।\nআপনি যদি আপনার ফিডে সঠিক ধরণের নোট দেখতে না পান তবে আপনি বিভিন্ন অ্যাকাউন্টের মধ্যে স্যুইচ করতে পারেন; এইভাবে আপনার ফিডটি স্যুইচ করা অ্যাকাউন্টের সাথে সম্পর্কিত নোটগুলি সিঙ্ক করবে।\nসম্পর্কিত: কীভাবে আপনার নোটবুকগুলি ওয়ান নোট দিয়ে সংগঠিত করবেন\nএকটি নতুন স্টিকি নোট তৈরি করা পূর্ববর্তী সংস্করণগুলির মতো একই। যা বদলেছে তা হ'ল আপনি আপনার ফিডটি দেখতে পাচ্ছেন, এখন যেমন আপনি বিভিন্ন অ্যাপ্লিকেশন থেকে নোট দেখতে পান।\nআপনি যথারীতি আপনার নোটগুলি যুক্ত করতে, সম্পাদনা করতে এবং মুছতে সক্ষম হন এবং এটি একটি ব্যতিক্রম সহ ওয়ান নোটের সমস্ত নোটের জন্য প্রযোজ্য। স্যামসুং নোটগুলি থেকে তৈরি করা নোটগুলি আপনার ওয়ান নোট ফিড থেকে তৈরি করা, সম্পাদনা করতে বা মুছতে পারে না।\n2. গণিত সহকারী উপর আরও নিয়ন্ত্রণ\nসাধারণত, ওয়ানোটে ম্যাথ সহকারী চালু করা হবে। তবে এখন, ওয়াননোট ক্লাস নোটবুকগুলি শিক্ষকগণ গণিত সহকারী বন্ধ করতে বেছে নিতে পারেন। উদাহরণস্বরূপ, যখন শিক্ষার্থীদের একটি পরীক্ষা বা অনুশীলন হয়, আপনি কেবল গণিতের বৈশিষ্ট্যগুলি বন্ধ করতে পারেন। ম্যাথ সহকারী বিকল্পগুলি অ্যাক্সেস করার জন্য আপনাকে একটি মাইক্রোসফ্ট 365 শিক্ষার সাবস্ক্রিপশন দিয়ে সাইন ইন করতে হবে।\nএই বিকল্পগুলি বন্ধ করার সময় আপনি কতক্ষণ অপশনগুলি বন্ধ করতে চান তা বেছে নিতে পারেন, পাশাপাশি কোন নির্বাচিত বৈশিষ্ট্যগুলি বন্ধ করতে হবে তা বেছে নিতে পারেন। উদাহরণস্বরূপ, গণিত বিকল্পগুলির বিভিন্ন বৈশিষ্ট্য রয়েছে, যেমন সমাধান, সমাধানের পদক্ষেপ, গ্রাফিং এবং কী গ্রাফ বৈশিষ্ট্য। আপনি যে গণিতের বৈশিষ্ট্যগুলি বন্ধ করেছেন তা আপনার পছন্দসই সময়সীমার সময়কালে সমস্ত শিক্ষার্থীর জন্য অক্ষম হয়ে থাকবে।\nআপনি যখন কোনও গণিতের সমীকরণ / সমস্যা লিখবেন, আপনি ওয়ান নোটে ম্যাথ সহকারীটির সহায়তায় এটি দ্রুত সমাধান করতে পারেন। সমাধানগুলি ধাপে ধাপে নির্দেশাবলী দিয়ে দেওয়া হয়। আপনি সমাধানগুলি আরও জোরে জোরে পড়তে ইমারসিভ রিডারটি ব্যবহার করতে পারেন।\nওয়ান নোটের ম্যাথ অ্যাসিস্ট্যান্ট উন্নত হয়েছে তবে মূল বিষয়গুলি একই রয়েছে। আপনি যদি উইন্ডোজ 10 ওয়ান নোটে ম্যাথ অ্যাসিস্ট্যান্ট আপডেটগুলি সম্পর্কে আরও জানতে চান তবে আপনি এটি অফিসিয়াল মাইক্রোসফ্ট ওয়েবসাইটে পড়তে পারেন।\n৩. নতুন ডার্ক মোডের সাথে কাজ করা সহজ\nওয়ান নোটের উইন্ডোজ 10 সংস্করণে এখন একটি অন্ধকার মোড রয়েছে। এটি অন্ধকার মোডের মতো যা পরের আপডেটে মাইক্রোসফ্ট অফিস 2021 বৈশিষ্ট্যযুক্ত। সুতরাং, কেবল পটভূমি অন্ধকার হওয়ার পরিবর্তে, আপনার পুরো শীটটিও অন্ধকার হবে।\nডার্ক মোডে স্যুইচ করতে, আপনাকে সেটিংস> বিকল্পগুলিতে যেতে হবে। বিকল্প পেইন এ রঙ জন্য ড্রপডাউন নির্বাচন করুন ও গাঢ় চয়ন।\nউইন্ডোজ 10 এর জন্য ওয়ান নোটে ডার্ক মোড আপনার মনমুগ্ধ পরিবেশে আপনার নোটগুলির পঠনযোগ্যতা উন্নত করতে পারে, আরও ভালতর বৈপরীত্য সরবরাহ করতে পারে, ব্যবহারকারীর ইন্টারফেসের সুসংগতি বৃদ্ধি করতে পারে এবং আপনার চোখের স্ট্রেনকে হ্রাস করতে পারে। এটি ওয়াননোটে কাজ করা অনেক বেশি আনন্দদায়ক করে তোলে।\n৪. অফিস ফাইলগুলির জন্য উন্নত প্রিন্টআউটগুলি\nওয়াননোটে, আপনি সহজেই এক্সেল স্প্রেডশিটগুলি, পাওয়ারপয়েন্ট উপস্থাপনাগুলি বা ওয়ার্ড ডকুমেন্টগুলিকে ভার্চুয়াল প্রিন্টআউট হিসাবে সন্নিবেশ করতে পারেন এবং সেগুলি ওয়ান নোট পৃষ্ঠাগুলিতে চিত্র হিসাবে অন্তর্ভুক্ত করতে পারেন।\nসন্নিবেশ> প্রিন্টআউটে যান এবং তারপরে ফাইল ডায়ালগ থেকে ডকুমেন্টটি চয়ন করুন।\nআপনি আপনার পিসিতে যে কোনও অ্যাপ্লিকেশন বা ব্রাউজার থেকে ওয়ান নোটে মুদ্রণ করতে পারেন। সর্বদা ওয়াননোটে মুদ্রণের জন্য, এটি একটি ডিফল্ট প্রিন্টার করুন । উইন্ডোজ 10 সেটিংসে প্রিন্টার এবং স্ক্যানারগুলি খুলুন এবং প্রিন্টারের জন্য ডিফল্ট বিকল্প হিসাবে ওয়াননোট বেছে নিন।\nএইভাবে, প্রকৃত মুদ্রকটিতে আপনার তথ্য মুদ্রণের পরিবর্তে প্রিন্টআউটটি ওয়ান নোটে প্রেরণ করা হবে। আপনি পৃষ্ঠাটি কোথায় যুক্ত করতে চান তা চয়ন করতে পারেন; খোলা নোটবুকের যে কোনও বিভাগে বা আপনার চয়ন করা অন্য নোটবুকগুলির মধ্যে\n৫. আপনার ফাইলগুলি পরিচালনা এবং নেভিগেট করা সহজ\nওয়ান নোট জানিয়েছে যে গ্রাহকদের কাছ থেকে পাওয়া প্রতিক্রিয়ার প্রতিক্রিয়ায় তারা নেভিগেশনের কয়েকটি বিকল্প পরিবর্তন করার সিদ্ধান্ত নিয়েছে। উইন্ডোজ 10 এর জন্য ওয়ান নোটে এখন নেভিগেশন ইন্টারফেস নিয়ন্ত্রণ করার একটি আরও সহজ লেআউট এবং সহজ উপায় রয়েছে। আপনি যখনই চান বিভাগ, পৃষ্ঠা নেভিগেশন এবং নোটবুক প্যানগুলি প্রদর্শন করতে পারেন।\nআপনার কাছে নেভিগেশন বোতাম রয়েছে যা নেভিগেশন পেনগুলি চালু বা বন্ধ করতে হবে। আপনি যদি এটিতে ক্লিক করেন তবে এটি আপনার নোটবুকের বর্তমান শ্রেণিবিন্যাস প্রদর্শন করবে। আপনি পৃষ্ঠা, নোটবুক এবং বিভাগগুলির মধ্যেও স্যুইচ করতে পারেন বা কেবল আপনার স্টাফ তৈরি এবং সংগঠিত করতে বেছে নিতে পারেন। এগুলি গোপন করার জন্য, আবার নেভিগেশন বোতামটি ক্লিক করুন।\nউইন্ডোজ 10 এ, কেবল কীওয়ার্ড অনুসন্ধান করার পরিবর্তে, আপনি এখন বাক্যাংশগুলিও অনুসন্ধান করতে পারেন। আপনি আপনার নোটগুলির নির্দিষ্ট স্থানে নির্দিষ্ট কীওয়ার্ড বা বাক্যাংশগুলি অনুসন্ধান করতে পারেন বা আপনার সমস্ত নোটবুকগুলিতে সেগুলি অনুসন্ধান করতে পারেন।\nসাম্প্রতিক নোটস বোতামটি আপনার সারণী এবং নোটবুকগুলির সাথে সম্পর্কিত, আপনি সম্প্রতি সম্পাদনা করেছেন বা দেখেছেন কালানুক্রমিক ক্রমে পৃষ্ঠাগুলির একটি তালিকা প্রদর্শন করবে। আপনি যদি বিভিন্ন নোটবুক বা বিভাগে পৃষ্ঠাগুলির মধ্যে দ্রুত স্যুইচ করতে চান তবে এটি সুবিধাজনক হতে পারে।\nউইন্ডোজ 10 এর জন্য ওয়ান নোট কাজ করা খুব সহজ\nতাদের গ্রাহকদের কাছ থেকে সমস্ত মিশ্র পর্যালোচনাগুলি পড়ার পরে, মাইক্রোসফ্ট তাদের গেমটি বাড়িয়ে ওয়ান নোটের বৈশিষ্ট্যগুলি আপডেট করার সিদ্ধান্ত নিয়েছে।\nআপনি এখানে এবং সেখানে কিছু ছোট টুইটগুলি সহ আরও ভাল নেভিগেশন বিকল্পগুলি, একটি উন্নত গণিত সহকারী সরঞ্জাম এবং আরও নির্ভরযোগ্য অনুসন্ধানগুলি আশা করতে পারেন। এই সমস্ত আপডেটের সাথে উইন্ডোজ 10 এ ওয়ান নোটে কাজ করা অবশ্যই আগের চেয়ে স্বাচ্ছন্দ্য বোধ করবে।


বিলুপ্ত Titanoboa, সর্পজগতের টাইটানিক – বিজ্ঞানযাত্রা\nলিখেছেন বিজ্ঞানযাত্রা · নভেম্বর 20, 2015\nব্যাপারটা একটু স্বস্তিজনক যে, আজকের পৃথিবীতে এদের কোনো অস্তিত্ব নেই। ৫৮ থেকে ৬০ কোটি বছর আগে, এই টাইটানিক অজগর (প্রজাতি: Titanoboa cerrejonensis) দক্ষিণ আমেরিকা জুড়ে বসতি গড়েছিলো। পেলিওসিন যুগে তারা প্রায় ১০ মিলিয়ন বছর ধরে বিস্তার করেছিলো।\n২০০৯ সালে, একটি উন্মুক্ত কয়লা খনিতে Cerrejón নামক দৈত্য জীবাশ্ম আবিষ্কৃত হয়েছিলো। গবেষকরা ধারণা করছেন যে সবচেয়ে বড় Titanoboas দৈর্ঘ্যে ১৩ মিটার (৪২.৬ ফুট)-এর সামান্য নিচে এবং ওজনে প্রায় ১১00 কেজি (২৪২৫.0৮৫ পাউণ্ড) ছিলো। এই বিকট প্রাণীর স্ফীত গঠন এটাই বোঝাচ্ছে যে, সে একটা সম্পূর্ণ কুমির একেবারে অনায়াসেই গিলতে পারতো। Titanoboa আবিষ্কারের আগে পর্যন্ত, ১০ মিটার লম্বা gigantophis কেই সবচেয়ে বড় সাপ হিসেবে বিবেচনা করা হতো।\nSmithsonian Tropical Research Institute এর ডঃ কার্লোস Jaramillo এবং গবেষণা দলের আরেক সদস্য বলেছেন যে, এখনকার সবচেয়ে বড় সাপও আকারে Titanoboa এর অর্ধেক। এরকম আকার সত্ত্বেও, এর কঙ্কাল বিশ্লেষণ করে জানা যায় যে, এটা anaconda এর চেয়ে boa constrictor এর সাথে বেশি সম্পর্কযুক্ত। এই সাপ বিষাক্ত ছিলো না। বরং, অবিশ্বাস্য শক্তি দিয়ে এটা তার শিকারকে চূর্ণ করতো। অনেকেই বলেন যে, ১৯০২ সালে টি-রেক্স এর আবিষ্কারের পরে Titanoboa এর আবিষ্কারই সবচেয়ে গুরুত্বপূর্ণ।\nধারণা করা হয় যে Carbonemys (একজাতের দৈত্যাকার snapping কচ্ছপ), Titanoboas এর সাথে হিসাবে একই এলাকায় বসবাস করতো। বিজ্ঞানীরা এও মনে করেন যে, এই দুই প্রাণী প্রায়ই মহাকাব্যিক দ্বন্দ্ব যুদ্ধের সম্মুখীন হতো। আজ, আপনি মার্কিন যুক্তরাষ্ট্রের ওয়াশিংটনে স্মিথসোনিয়ান ন্যাচারাল হিস্ট্রি মিউজিয়ামে (ছবিতে দেখা যাচ্ছে) এটার সত্যিকারের আকারের একটি প্রতিরুপ দেখে নিতে পারেন।\nএখনকার আলজেরিয়া ও মিশরে প্রায় ৪০ মিলিয়ন বছর আগে Gigantophis এর অস্তিত্ব ছিলো। তাদের প্রধান খাদ্য ছিলো proboscideans (হাতির পূর্বপুরুষ, আকার বেশ ছোটো) গোষ্ঠীর। বিজ্ঞানীরা একেই সব সাপের রাজা হিসেবে মনে করতেন।\nOriginal article – Renesh T, The Earth Story\nঅনুবাদ – ফারহানা বৃষ্টি, ফরহাদ হোসেন মাসুম\nImage credit: Ryan Quick from Greenbelt, MD, USA.\nআরো পড়ুন – 1, 2, 3, 4.\nএই পোস্টের সর্বমোট পাঠকসংখ্যা: 3,028\nপরবর্তী লেখা মঙ্গলের সাগর নিয়ে পকপকানি\nপূর্ববর্তী লেখা মানুষখেকো রয়েল বেঙ্গল টাইগার


আশুলিয়ায় পুলিশ হত্যার দায় স্বীকার আইএসের! - The Prominent\nআশুলিয়ায় পুলিশ হত্যার দায় স্বীকার আইএসের!\nনিউজ ডেস্ক: আশুলিয়ার বাড়ইপাড়ায় পুলিশের তল্লাশি চৌকিতে হামলা চালিয়ে এক পুলিশ সদস্যকে হত্যার দায় স্বীকার করেছে ইসলামিক স্টেট (আইএস)। জঙ্গি সংগঠন পর্যবেক্ষণকারী ওয়েবসাইট ‘সাইট’ এমন তথ্য দিয়েছে।\nযুক্তরাষ্ট্র-ভিত্তিক সাইট ইন্টেলিজেন্স গ্রুপ-এর ওয়েবসাইট ‘সাইট’ এক খবরে আজ বৃহস্পতিবার বলা হয়, বাংলাদেশের রাজধানী ঢাকায় পুলিশের তল্লাশিচৌকিতে হামলার দায় স্বীকার করেছে আইএস। সাইটের টুইটারেও একই তথ্য টুইট করা হয়েছে।\nএর আগে রাজধানী ঢাকা ও রংপুরে দুই বিদেশি দুই নগরিক হত্যার দায়ও একইভাবে স্কীকার করে মধ্যপ্রাচ্য-ভিত্তিক এই জঙ্গি সংগঠন আইএস।\nগাবতলীর তল্লাশিচৌকিতে একজন এএসআই খুন হওয়ার ১৩ দিন পর গতকাল বুধবার সকালে আশুলিয়ার বাড়ইপাড়ায় খুন হয় মুকুল হোসেন (২৫) নামে এক পুলিশ সদস্য। এ হামলার ঘটনায় নূরে আলম সিদ্দিকী (২৬) নামে অপর পুলিশ সদস্য আহত হয়।\nTagged: আইএসআশুলিয়াযুক্তরাষ্ট্রসাইট ইন্টেলিজেন্স গ্রুপ


কেবল ধনে নয়, মনেও বড় হওয়া দরকার | 176389| Bangladesh Pratidin|\n/ কেবল ধনে নয়, মনেও বড় হওয়া দরকার\nপ্রকাশ : বুধবার, ১২ অক্টোবর, ২০১৬ ০০:০০ টা প্রিন্ট ভার্সন আপলোড : ১১ অক্টোবর, ২০১৬ ২৩:২৭\nবাংলাদেশের অর্থনৈতিক ধারার বিভিন্ন সূচকের গতি বেশ ইতিবাচক। এই তো মাত্র কয়দিন আগে বিশ্বব্যাংকের এক পরিসংখ্যানে বলা হয়েছে, দেশে বর্তমানে হতদরিদ্রের হার ১২ দশমিক ৯ ভাগ। গত ছয় বছরে দেশে হতদরিদ্রের হার কমেছে পাঁচ ভাগেরও বেশি যা বাংলাদেশের মতো উন্নয়নশীল রাষ্ট্রের জন্য অনেক বড় সাফল্য। কিন্তু একটি রাষ্ট্রের সার্বিক উন্নয়ন কি কেবল আর্থিক অর্থেই সীমিত? মানুষ ও সমাজের মানবিক মূল্যবোধ কি এর অন্তর্গত নয়? আর্থিক উন্নতি যদি মনস্তাত্ত্বিক ও সামাজিক মূল্যবোধের অবক্ষয় রোধ করতে না পারে তাহলে কি সেই সমাজ ও রাষ্ট্রকে উন্নয়নের কাতারে ফেলা যায়? আর্থিক উন্নতি ঘটল, আর মানবিক মূল্যবোধের অবক্ষয়ও সমান তালে বাড়তে থাকল, তাহলে তো রাষ্ট্রের জন্য ভয়াবহ বিপদ।\nসম্প্রতি সিলেট সরকারি মহিলা কলেজের ছাত্রী খাদিজা বেগমকে প্রকাশ্য দিবালোকে চাপাতি দিয়ে কোপানোর ঘটনা মানবিক মূলবোধের অবক্ষয়ের চরম পরাকাষ্ঠা দেখা গেছে। স্নাতক শেষবর্ষের চূড়ান্ত পরীক্ষা শেষে ফেরার পথে কলেজ ক্যাম্পাসের পুকুরপাড়ে ছাত্রছাত্রীদের সামনে খাদিজাকে শাহজালাল বিজ্ঞান ও প্রযুক্তি বিশ্ববিদ্যালয়ের অর্থনীতি বিভাগের চতুর্থ বর্ষের ছাত্র বদরুল আলম চাপাতি দিয়ে কুপিয়েছে। একজন সে ঘটনার ভিডিও করেছে; যা ছড়িয়ে পড়েছে সামাজিক যোগাযোগ মাধ্যমে। হাসপাতালে চিকিৎসাধীন খাদিজা এখন মৃত্যুর সঙ্গে লড়ছেন।\nবাল্যকালেই পড়ানো হয়, বিদ্যা মানুষকে বিনয়ী করে। বিশ্ববিদ্যালয়ের ছাত্র বদরুল স্নাতকের ছাত্রী খাদিজাকে যেভাবে কোপাল তাতে তাকে পশুর সঙ্গে তুলনা করলেও পশুরা লজ্জা পাবে। আবার সে নাকি একটি বিদ্যালয়ের শিক্ষকও ছিল। এ তো গেল বদরুলের কথা। কিন্তু সেদিন যারা এ ঘটনার প্রত্যক্ষদর্শী ছিলেন, যারা ঘটনাটির ভিডিও করেছেন, সেখানে তাদের ভূমিকা কী ছিল বা ভূমিকা কী হতে পারত তা নিয়েও আলোচনার দাবি রাখে। প্রধানমন্ত্রী শেখ হাসিনা গত বৃহস্পতিবার দশম জাতীয় সংসদের দ্বাদশ অধিবেশনের সমাপনী বক্তৃতায় বলেছেন, ‘সিলেটে কলেজছাত্রী খাদিজা বেগমের হামলার ঘটনার সময় কেউ মেয়েটিকে বাঁচাতে এগিয়ে গেল না। কেন মানবিক মূল্যবোধগুলো হারিয়ে গেল?’ ভিডিওতে দেখা গেছে, ঘটনাটির কাছেই অনেক মানুষ ছিল। একদিকে মেয়েটিকে কোপাচ্ছে, আর কিছু মানুষ কাছেই নির্বিকার ও স্বাভাবিক চলাফেরা করছে। আর যিনি ভিডিও করেছেন তিনিও সম্ভবত কিছুটা দূর থেকে তা করেছেন। এ প্রসঙ্গেও সংসদে প্রধানমন্ত্রী বলেছেন, ‘আমার খুব অবাক লাগল, ছবিতে দেখলাম মানুষ দাঁড়িয়ে দাঁড়িয়ে দেখছে আর মোবাইলে ভিডিও তুলছে। অথচ কেউ মেয়েটিকে বাঁচাতে এগিয়ে গেল না। চেষ্টাও করল না।’\nএ প্রসঙ্গে একটা ঘটনার কথা উল্লেখ করতে চাই। ২০১৩ সালের মে মাসে মার্কিন যুক্তরাষ্ট্রের স্টেট ডিপার্টমেন্টের আমন্ত্রণে সেদেশ সফরে গিয়েছিলাম। সফরের একপর্যায়ে নিউইয়র্ক অঙ্গরাজ্যের সিরাকিউস বিশ্ববিদ্যালয়ের গণযোগাযোগ ও সাংবাদিকতা বিভাগের এক স্বনামধন্য অধ্যাপকের সঙ্গে মতবিনিময়ের সুযোগ হয়। বিশ্ববিদ্যালয়ের সুবিন্যস্ত ও অভিজাত হলঘরে এই আলোচনার একপর্যায়ে আমন্ত্রিতদের সবার হাতে তিনি একটি ছবি তুলে দেন। ছবিতে দেখা যায়, একজন পাতালরেল স্টেশনের প্লাটফর্মের নিচে রেললাইনের ওপরে। লোকটি প্রাণপণ চেষ্টা করছে প্লাটফর্মের ওপরে ওঠার। আর উল্টোদিক থেকে দ্রুতবেগে একটি ট্রেন ধেয়ে আসছে। ছবিতে দেখলাম, লোকটির নিজের প্রাণ বাঁচানোর কী প্রাণপণ চেষ্টা! এই ভয়াবহ পরিস্থিতির সময় প্লাটফর্মের ওপরে ছিলেন একজন পেশাদার আলোকচিত্রী। পরের মুহূর্তে ট্রেন এসে পড়ায় লোকটি মারা যায়। আলোকচিত্রী লোকটির নিজের প্রাণ বাঁচানোর চেষ্টার ছবি তুললেন। কিন্তু লোকটিকে প্রাণ বাঁচাতে সাহায্য করলেন না। যদি তিনি সাহায্য করতেন, তাহলে লোকটি বেঁচে যেত। ছবিটি ২০১২ সালের ডিসেম্বরে নিউইয়র্ক পোস্ট পত্রিকায় ছাপা হয়েছিল। ছবিটি তখন বিশ্বব্যাপী তুমুল আলোচিত হয়েছিল।\nসিরাকিউস বিশ্ববিদ্যালয়ের অধ্যাপক আমাদের কাছে জানতে চাইলেন, আলোকচিত্রীর কাজটি ঠিক হয়েছে কি না বা এই আলোকচিত্রীর মূলত কী করা উচিত ছিল। মনে পড়ে, আমরা একেকজন একেক রকম মতামত দিয়েছিলাম। একপর্যায়ে আমরা অধ্যাপকের কাছে তার মতামত জানতে চাইলাম। তিনি কোনো মতামত দিতে প্রথমে অস্বীকৃতি জানালেও আমাদের পীড়াপীড়ির কারণে শেষ পর্যন্ত তার মতামতও জানতে পারলাম। আমি এখানে এই বয়োজ্যেষ্ঠ অধ্যাপকের মতামত প্রকাশ করলাম না। ঘটনাটি তুললাম এই কারণে যে, খাদিজাকে কোপানোর সময় ঘটনাস্থলে যারা উপস্থিত ছিলেন, তাদের কেউ পেশাদার আলোকচিত্রী বা ফটোসাংবাদিক ছিলেন না। তাহলে তারা কেন এগিয়ে এলেন না খাদিজাকে রক্ষা করতে। তাদের তো কারও পেশাদারি দায়বদ্ধতা ছিল না। যারা এ ঘটনার প্রত্যক্ষদর্শী হয়ে রইলেন, এ ঘটনায় তাদের দায় কি কোনো অংশে কম? হয়তো তারা সরাসরি বদরুলের মতো অপরাধে সম্পৃক্ত হননি, কিন্তু মানবিক মূল্যবোধ থেকে কি তারা অপরাধের দায় এড়াতে পারবেন? তাদের অপরাধ কি কোনো অংশে কম? পেশাদাার সাংবাদিক হলেও এসব ঘটনার ক্ষেত্রে এখন যা প্রতিষ্ঠিত, সেটা হচ্ছে, সব কিছুর ওপরে মানবতা। বিপদগ্রস্তকে যদি বাঁচানো যায়, তাহলে পেশাদারি দায়বদ্ধতার চেয়ে বাঁচানোর চেষ্টাই উত্তম।\nনিবন্ধটা শুরু করেছিলাম, আমরা সার্বিকভাবে আর্থিক উন্নয়নে যে এগিয়ে যাচ্ছি তা বিভিন্ন সূচকে প্রমাণ করে। যেমন প্রবৃদ্ধির উচ্চহার, দারিদ্র্যের আপেক্ষিক হারের হ্রাস, প্রাথমিক শিক্ষায় আশানুরূপ অগ্রগতি অর্জন, নারী শিক্ষার হার বৃদ্ধি, শিশু মৃত্যুর হার হ্রাস, মাতৃমৃত্যু হার হ্রাস, নিয়ন্ত্রিত মূল্যস্ফীতি, খাদ্যে স্বয়ংসম্পূর্ণতা অর্জন— এসব আমাদের আশা জাগায়। কিন্তু মানবিক উন্নয়ন না হলে কী আমরা সত্যিকার অর্থে উন্নতি করছি বা উন্নয়নের পথে এগিয়ে যাচ্ছি? আর মানবিক উন্নয়ন ছাড়া তো রাষ্ট্র বা সমাজ উন্নতি লাভ করতে পারে না। তাহলে আমাদের কেন মানবিক উন্নয়ন হচ্ছে না। এর কারণ কী? আমাদের কি কোনো ঘাটতি আছে? আমরা কি ভুল পথে হাঁটছি?\nআমার কেন জানি মনে হয়, আমরা সর্বক্ষেত্রে অতিমাত্রায় রাজনীতিকরণ করছি। উন্নয়ন প্রক্রিয়ায় জনসম্পৃক্ততার চেয়ে রাজনৈতিক সম্পৃক্ততাকে অগ্রাধিকার দেওয়া হচ্ছে। সেই রাজনীতিতে মানবিকতা উপেক্ষিত হচ্ছে। এ কথা সত্যি, রাজনৈতিক দলগুলো জনগণের প্রতিনিধিত্ব করে। কিন্তু তাই বলে অতি রাজনীতিকরণ বিশ্বের গণতন্ত্রের সূতিকাগার দেশগুলোর মধ্যেও নেই। আমি উন্নয়নে বিরাজনীতিকরণের পক্ষে নই। কিন্তু কারণে-অকারণে অতি রাজনীতিকরণে মনে হয়, আর্থিক ও সামাজিক মর্যাদায় বৈষম্য তৈরি হচ্ছে। উন্নয়নে বৈষম্য থাকলে সামাজিক ও নৈতিক মূল্যবোধের অবক্ষয় ঘটার সম্ভাবনা প্রবল। কেবল আর্থিক উন্নয়নে সামাজিক ও মানবিক উন্নয়ন হয় না। আর্থিক উন্নয়নে মানবিকতা অন্তর্ভুক্ত না হলে সে উন্নয়ন টেকসই হয় না। এ কথা সত্য, বদরুল ছাত্রলীগ করত। কিন্তু এটাও সত্য ছাত্রলীগের কোনো দলীয় কর্মসূচির অংশ হিসেবে খাদিজাকে কোপানো হয়নি। তবে আমার মনে হয়, এ ঘটনা ঘটাতে বদরুল সাহস পেয়েছে সে সরকার সমর্থক ছাত্রলীগের একজন নেতা। আমাদের রাজনীতি ও অর্থনীতিতে যদি উদার মানবিকতাবোধ প্রবল থাকত, তাহলে বদরুলরা যত শক্তিধরই হোক বা যত শক্তিশালী সংগঠনের কর্মীই হোক, তাকে এ অপকর্ম করার ক্ষেত্রে বিবেক বাধা দিত। এ তো গেল বদরুলের কথা। মাত্র দুই দিন আগে আওয়ামী লীগের সহযোগী সংগঠন যুব মহিলা লীগের তিন নেত্রী রাজধানীর একটি হাসপাতালে চিকিৎসাধীন খাদিজাকে দেখতে গিয়ে সেলফি রাজনীতি করেছেন। এই তিন নেত্রীর মধ্যে একজন সাবেক সংসদ সদস্য, অন্যজন বর্তমান সংসদ সদস্য। পদ-পদবির বিচারে তারা প্রত্যেকেই দায়িত্বশীল। যেখানে একটি মেয়ে মৃত্যুর সঙ্গে লড়ছে, সেখানে স্রেফ রাজনৈতিক প্রচারের উদ্দেশ্যে মুমূর্ষু মেয়েটিকে সামনে রেখে সেলফির মাধ্যমে তারা সস্তা প্রচারে ব্যস্ত ছিলেন। এ ঘটনা পত্রপত্রিকায় প্রকাশের পর তারা যে যুক্তি দিয়েছেন তা আরও হাস্যকর। তারা বলছেন, মেয়েটি যে বেঁচে আছে তা দেশবাসীকে জানাতেই তারা সেলফি তুলেছেন। খাদিজার শারীরিক অবস্থা তো দেশের সব গণমাধ্যমে নিয়মিত প্রচার হচ্ছে। এই নেত্রীদের কথাবার্তায় মনে হয়, তারা সাংবাদিকের দায়িত্ব পালন করেছেন। এই নেত্রীরা খাদিজাকে সামনে নিয়ে যা করলেন সেটা কতটুকু মানবিক। তাদের কর্মকাণ্ডে মানবিকতার চেয়ে রাজনীতিটা বেশি অগ্রাধিকার পেয়েছে।\nএকটা রাজনৈতিক আদর্শ থেকে আমাদের মহান মুক্তিযুদ্ধের মাধ্যমে দেশ স্বাধীন হয়েছে। মুক্তিযুদ্ধের অন্যতম রাজনৈতিক আদর্শ ছিল শোষণহীন বৈষম্যমুক্ত সমাজ। আমরা যে উন্নয়ন নিয়ে গর্ব করছি, সেখানে মুক্তিযুদ্ধের সেই আদর্শের সঙ্গে কতটুকু সংগতিপূর্ণ তা ভেবে দেখার বিষয়। প্রতিদিন পত্রিকায় পড়ি যত্রতত্র খুন, শিশু ধর্ষণ, শিশু নির্যাতন, রাজনৈতিক কারণে আগুন-সন্ত্রাস, নামাজি, পূজারি, শিক্ষক, মুক্তমনা মানুষদের কখনো চাপাতি, কখনো বুলেট দিয়ে নির্মমভাবে হত্যা করা হচ্ছে। এই যে আমাদের মানবিকতাবোধ ও মূল্যবোধের অবক্ষয় তার সঙ্গে উন্নয়নের যোগাযোগ কতটা। উন্নয়ন কী কেবল ব্যাংকে কত রিজার্ভ জমা আছে, রেমিট্যান্স কত বাড়ল, রপ্তানি আয় কত বাড়ল সেটা? নাকি জীবনের নিরাপত্তা, উপযুক্ত শিক্ষার সঙ্গে রাজনৈতিক ও মানবিক মূল্যবোধের মান বাড়ানোর বিষয়টিও গুরুত্বপূর্ণ?\nউন্নয়ন বলতে যদি কেবল একে অপরকে ঠকিয়ে রাতারাতি ওপড়ে উঠার প্রক্রিয়া বুঝে থাকি, তাহলে সেই উন্নয়নের পাশাপাশি সামাজিক বৈষম্য, অন্যায়-অবিচার বাড়তে থাকবে। আর তার মাশুল দিতে হবে মানবিক মূল্যবোধের ক্রম অবক্ষয়ের ব্যর্থতায়। তাতে রাজনীতি ও সমাজে বিশ্ববিদ্যালয় থেকে তথাকথিত শিক্ষিত বদরুলদের সৃষ্টি হতে থাকবে। খাদিজারাও প্রকাশ্য দিবালোকে আক্রান্ত হবে।


ঝিনাইগাতী উপজেলা আওয়ামীলীগের ত্রিবার্ষিক সম্মেলন অনুষ্ঠিত | সময় বিডি২৪\nঝিনাইগাতী উপজেলা আওয়ামীলীগের ত্রিবার্ষিক সম্মেলন অনুষ্ঠিত\nসোম, 09.05.2022 - 09:03 PM\nশেরপুর জেলার ঝিনাইগাতী উপজেলা আওয়ামীলীগের ত্রিবার্ষিক সম্মেলন অনুষ্ঠিত হয়েছে। ৯ মে সোমবার এই সম্মেলন সকাল ১১ টায় উদ্বোধনের কথা থাকলেও সম্মেলনের ভেন্যু পরিবর্তন করার কারণে বিকাল ৪টায় সম্মেলনের উদ্বোধন করা হয়। উপজেলা পরিষদ চত্বরে অনুষ্ঠিত সম্মেলন উদ্বোধন করেন জাতীয় সংসদের হুইপ ও জেলা আওয়ামী লীগের সভাপতি বীর মুক্তিযোদ্ধা মো. আতিউর রহমান আতিক এমপি।\nএতে সভাপতিত্ব করেন উপজেলা আওয়ামী লীগের সভাপতি ও ঝিনাইগাতী উপজেলা পরিষদের চেয়ারম্যান আলহাজ্ব এস‌এম‌এ ওয়ারেজ নাইম। অনুষ্ঠান সঞ্চালনা করেন উপজেলা আওয়ামী লীগের সাধারণ সম্পাদক মো. আমিরুজ্জামান লেবু। বিশেষ অতিথি হিসাবে উপস্থিত ছিলেন বাংলাদেশ আওয়ামী লীগের কেন্দ্রীয় সাংগঠনিক সম্পাদক শফিউল আলম চৌধুরী নাদেল, সাংস্কৃতিক সম্পাদক অসীম কুমার উকিল এমপি, সদস্য মারুফা আক্তার পপি, উপাধ্যক্ষ রেমন্ড আরেং ও শেরপুর -৩ আসনের সংসদ সদস্য ইঞ্জিনিয়ার আলহাজ্ব একেএম ফজলুল হক। প্রধান বক্তা হিসেবে বক্তব্য রাখেন জেলা আ’লীগের সাধারণ সম্পাদক এ্যাডভোকেট চন্দন কুমার পাল পিপি।\nএছাড়াও অন্যান্যের মধ্যে জেলা আওয়ামী লীগের সাংগঠনিক সম্পাদক ও জেলা পরিষদের প্রশাসক মো. হুমায়ূন কবির রুমান, জেলা আওয়ামী লীগের যুগ্ম সাধারণ সম্পাদক ও পৌর মেয়র আলহাজ্ব গোলাম কিবরিয়া লিটন, শ্রীবরদী পৌর মেয়র আলহাজ্ব মোহাম্মদ আলী লাল, নালিতাবাড়ী পৌরসভার মেয়র মো. আবু বকর সিদ্দিক সহ জেলা ও উপজেলা পর্যায়ের অন্যান্য নেতৃবৃন্দ উপস্থিত ছিলেন।\nউল্লেখ্য, ঝিনাইগাতী উপজেলা আওয়ামী লীগের সর্বশেষ সম্মেলন অনুষ্ঠিত হয়েছিল ২০১৪ সালের ১৪ ডিসেম্বর। সেই সম্মেলনে এস‌এম‌এ ওয়ারেজ নাইমকে সভাপতি ও মো. আমিরুজ্জামান লেবুকে সম্পাদক করা হয়েছিল। পূর্ণাঙ্গ কমিটির অনুমোদন হয়েছিল তারও প্রায় তিন বছর পর ২০১৭ সালের ১১মার্চ।


সাবেক হুইপ আবদুর রউফের সপ্তম মৃত্যুবার্ষিকী আজ\nঢাকা, সোমবার, ২২ এপ্রিল ২০১৯, ৯ বৈশাখ ১৪২৬, ১৫ শাবান ১৪৪০ | আপডেট ৫৬ মি. আগে\n২৯ নভেম্বর ২০১৮, ১৫:১৭\nসাবেক হুইপ আবদুর রউফ। ছবি : সংগৃহীত\nঊনসত্তরের গণ-অভ্যুত্থানের সর্বদলীয় ছাত্র-সংগ্রাম পরিষদের কেন্দ্রীয় নেতা, বীর মুক্তিযোদ্ধা ও সাবেক হুইপ আবদুর রউফের সপ্তম মৃত্যুবার্ষিকী আজ ২৯ নভেম্বর। ২০১১ সালের এই দিনে ঢাকার একটি হাসপাতালে তিনি ইন্তেকাল করেন।\nআবদুর রউফের মৃত্যুবার্ষিকী উপলক্ষে রাজধানীর পরীবাগে তাঁর ছেলে ডা. মোস্তফা মঈন উদ্দিনের বাসায় ও মরহুমের গ্রামের বাড়ি নীলফামারীর ডোমার উপজেলার বাগডোকরা গ্রামের স্বাধীনতা চত্বরে পবিত্র কোরআনখানি ও মিলাদ মাহফিলের আয়োজন করা হয়েছে। মরহুম আবদুর রউফের আত্মার মাগফিরাত চেয়ে সবার কাছে দোয়া চেয়েছেন তাঁর পরিবারের সদস্যরা। সেইসঙ্গে আত্মীয়স্বজন ও শুভানুধ্যায়ীদের দোয়া মাহফিলে উপস্থিত থাকার অনুরোধ জানিয়েছেন তাঁরা।\nআবদুর রউফ ১৯৬৩-৬৪ সালে রাজশাহী বিশ্ববিদ্যালয় কেন্দ্রীয় ছাত্র সংসদের (রাকসু) সাধারণ সম্পাদক ছিলেন। ১৯৬৮-৬৯ সালে তিনি পূর্ব পাকিস্তান ছাত্রলীগের সভাপতির দায়িত্ব পালন করেন। ছাত্রলীগ তথা ছাত্রসমাজের পক্ষে তিনি নিজ হাতে ১১ দফা দাবির খসড়া চূড়ান্ত করেছিলেন।\n১৯৭০ সালের নির্বাচনে আবদুর রউফ আওয়ামী লীগের প্রার্থী হিসেবে পাকিস্তান জাতীয় পরিষদের সদস্য (এমএনএ) নির্বাচিত হন। ১৯৭১ সালে তিনি সরাসরি মুক্তিযুদ্ধে অংশগ্রহণ করেন। সেইসঙ্গে ৬ নম্বর সেক্টরে প্রবাসী বাংলাদেশ সরকারের প্রতিনিধি ও মুক্তিযোদ্ধা কমান্ডার হিসেবে দায়িত্ব পালন করেন। মুক্তিযুদ্ধ চলাকালে ১৪ এপ্রিল পাকিস্তান বাহিনী ও রাজাকাররা এই মুক্তিযুদ্ধ সংগঠকের গ্রামের বাড়িসহ বাগডোকরা গ্রাম পুড়িয়ে দেয়। হানাদার বাহিনী তাঁর বাবা হাজি আজিজুল্লা সরকারের ওপর আক্রমণ চালায় এবং নির্যাতিত অবস্থায় ১৯৭১ সালের ২৯ সেপ্টেম্বর মৃত্যুবরণ করেন।\nমুক্তিযুদ্ধের অন্যতম সংগঠক আবদুর রউফ ১৯৭২ সালে বাংলাদেশের সংবিধান প্রণয়ন কমিটির অন্যতম সদস্য ছিলেন। বঙ্গবন্ধু শেখ মুজিবুর রহমান তাঁর পার্লামেন্টে আবদুর রউফকে ডেপুটি চিফ হুইপের দায়িত্ব দেন। নীলফামারী-১ (ডোমার-ডিমলা) আসন থেকে তিনবার আওয়ামী লীগের সাংসদ নির্বাচিত হয়েছিলেন। পরে তিনি ড. কামাল হোসেনের গণফোরামে যোগ দেন এবং সভাপতিমণ্ডলীর সদস্য থাকাবস্থায় ইন্তেকাল করেন।\nবিএনপি-জামায়াত এক মোহনায় একাকার : ওবায়দুল কাদের\nযাত্রীবেশী ছিনতাইকারীর হাতে ট্যাক্সিচালক খুন\nগাছে ঝুলে ছিল শিক্ষকের লাশ\nসিরাজগঞ্জের সড়কে ঝরল ৫ প্রাণ\nওয়েবসাইট নকলের অভিযোগে গ্রেপ্তার আরো ২\nমেয়র খোকার ছেলেমেয়েকে আত্মসমর্পণের নির্দেশ\n‘বিয়ের প্রলোভন দেখিয়ে কলেজছাত্রীকে ধর্ষণ’, যুবক আটক\nসাংবাদিক আবদুল মতিনের মা আর নেই\nভাই আ.লীগের মেয়র, স্বতন্ত্র প্রার্থী হলেন ব্যবসায়ী শামীম


জানুয়ারী 14, 2019 নিয়ন্ত্রিত দালাল বিনিয়োগ লেখক সুমাইয়া গাজী 91336 দর্শকরা\nছত্রকদেহ - Android এর জন্য সবচেয়ে বেনামী Bitcoin Wallet। ছত্রকদেহ অ্যাপ্লিকেশন, বিবেচনা করা হয়, Android এর উপর cryptocurrency টাকার থলি জন্য স্বর্ণমান যদি আমি তাই বলে যেতে পারে। এই মানিব্যাগ স্ট্রাকচার নির্ধারিত প্রক্রিয়া ব্যবহার করা হয় নিরাপত্তা ও লেনদেন গতি নিশ্চিত করতে হবে। ইন্টারনেটের তোর সব লেনদেনের সর্বোচ্চ অপ্রকাশিতনামা জন্য দ্যা বেস্ট ব্রোকার প্রতিযোগিতা বন্ধ ব্যবহারকারীর অবস্থান এবং ব্যক্তিগত সনাক্তকরণ নির্ধারণের সম্ভাবনা বাড়ানোর লক্ষ্যে জাল মাধ্যমে পাস। চীনের স্টোন অ্যাসোসিয়েশনের সাবেক চেয়ারম্যান ওয়াও লি পাথুর স্বাধীন পরিচালক জৌ চুন শেং পদত্যাগ করেছেন\nBD Serving বলেছেন: খুব ভাল লাগল। আপনাদের মত মানুষ এখনো পৃথিবীতে আছে বলেই নতুন করে বাঁচতে ইচ্ছে করে। এই মেজাজ সম্পূর্ণরূপে আইজাক নিউটন কারণে, তিনি আয়না সাহায্য সঙ্গে টেলিস্কোপ একটি নতুন জীবন দিতে পরিচালিত যারা ছিল। তার প্রথম প্রতিফলক মাত্র চার সেন্টিমিটার ব্যাস ছিল। এবং তিনি 1704 সালে তামার, টিন এবং আর্সেনিকের খাদ থেকে 30 মিমি ব্যাস সহ একটি টেলিস্কোপের জন্য প্রথম আয়না তৈরি করেছিলেন। ছবি পরিষ্কার হয়ে গেছে। যাইহোক, তার প্রথম দূরবীক্ষণ এখনও লন্ডনের জ্যোতির্বিদ্যা যাদুঘর মধ্যে সাবধানে রাখা হয়।\nবিকেন্দ্রীভূত, স্বশাসিত নেটওয়ার্কের যা দ্যা বেস্ট ব্রোকার প্রতিযোগিতা ব্যবহারকারীরা নিজেরাই লেনদেন ক্ষণস্থায়ী জন্য দায়ী। ২০১১.১২.৩০ ১৮:৫৮ কলকাতায় এখন ডিজেলের মূল্য প্রায় ৭০ টাকা লিটার এবং পেট্রল প্রায় ১১২ টাকা।\n(6) যদি বিদ্যুৎ কেন্দ্রবিন্দু মেশিনে শরীরের শব্দ বা কম্পন থাকে, তবে ক্ষমতাটি অবিলম্বে কাটানোর জন্য নষ্ট হয়ে যাওয়া উচিত। দ্য শূন্য শক্তি দিয়ে সরাতে আর আপনার সমস্ত দ্যা বেস্ট ব্রোকার প্রতিযোগিতা ক্লান্তি (# 4410) ব্যবহার করে না\nপ্রতিটি গেস্ট জন্য আপনার নিজের পদ্ধতির প্রয়োজন। কেউ পছন্দ করে যে তিনি অনেক প্রশ্ন জিজ্ঞাসা করেননি এবং দ্রুত একটি প্রিয় পানীয় তৈরি করেন। অন্যেরা ক্রমাগত সন্দেহে থাকে এবং পরামর্শ দেয় যে বারিস্তা তাদের জন্য কিছু নিয়ে আসে। এখানে কোন ট্রাফিক প্যাকেজ নেই। ভাড়া বিবেচনা করুন।\nবাংলাদেশে প্রধানত ভোজ্য তেলের ব্যবহারকারীই বেশী। বাৎসরিক তেল ও চর্বির মোট ব্যবহার প্রায় ১৫.৩০ লক্ষ টনের কংগ্রেসের নেতৃত্বাধীন ইউনাইটেড প্রগ্রেসিভ অ্যালায়েন্সের প্রধান বিরোধী দল 95 টি আসন নিয়ে পিছিয়ে গেছে, যেখানে কংগ্রেস একমাত্র 50 টি আসন জিতেছে বা নেতৃত্ব দিয়েছে।\nবোনাস টিপসঃ গুগলে ইমেজ সার্চ করার জন্য সহজ পদ্ধতি হচ্ছে ক্রোম এক্সটেনশন ব্যবহার করা। গুগল ক্রোম এক্সটেনশনটি ব্যবহার করে দ্রুত সার্চ করতে পারবেন। নিম্নগামী (ডাউনট্রেন্ড) - চার্টে ধারাবাহিকভাবে কম উচ্চ ও কম নিম্ন পয়েন্টগুলি।\nউপরোক্ত কারণগুলি হ'ল প্রবন্ধের শুরুতে আলোচনা করা খুব প্রযুক্তিগত সীমাবদ্ধতা। এই বিধিনিষেধগুলি হ'ল ডেটা স্থানান্তর হার অন্তত সংযোগ গতির চেয়ে সর্বদা কম 13-15% .\nলোপা জোর প্রতিবাদ করলো, না তুই একা যেতে পারবি না। অনুমোদন - বিশ্লেষণ এবং তথ্য ব্যবহারকারী প্রমাণীকরণ দ্যা বেস্ট ব্রোকার প্রতিযোগিতা দ্বারা প্রবেশ তুলনা প্রক্রিয়া, ফলাফল যা নির্ধারিত ব্যবহারকারী ওয়েবসাইট এবং সাইটে উপকরণ এবং পরিষেবা অ্যাক্সেস করতে অধিকার রয়েছে।\nআমি সত্যিই বিভাগ থেকে রেসিপি প্রশংসা করি: কম খরচ - আরো স্বাদ। এই রেসিপি স্ট্যু এটা শুধু প্রযোজ্য। আপনাকে যা করতে হবে তা মাংস কাটা এবং ২ ঘন্টা ধরে ধৈর্য ধরতে হবে। আরেকটি এ জাতীয় রেসিপি ভাল কারণ এটি "কুইনচিং" মোডে ধীরে ধীরে রান্না করা যায়। মাংস প্রাপ্ত [. ] পলাশ : ডাক্তার বলেছেন, তোমার শারীরিক ও দ্যা বেস্ট ব্রোকার প্রতিযোগিতা মানসিক বিশ্রাম দরকার। সোহেল : তা ডাক্তারবাবু তোমায় কী ওষুধ দিলেন? পলাশ : আমায় না, ডাক্তারবাবু আমার স্ত্রীকে ঘুমের ওষুধ দিয়েছেন।\nন্যূনতম ডিপোজিট স্তর এবং প্রতি মাসে ন্যূনতম ভলিউম স্তরের উপরে ট্রেডিং ভলিউমের চেয়ে কম ডিপোজিটের সঙ্গে। সংবাদ মুক্তির সময় অর্থনৈতিক ক্যালেন্ডার থেকে শেখা যাবে।


পাহাড়ি উচ্ছেদ করে দীঘিনালার নিরাপত্তা!\n০৩ জুলাই ২০১৪, ০০:২২\nআপডেট: ০৩ জুলাই ২০১৪, ০০:২৫\nসম্প্রতি খাগড়াছড়ির দীঘিনালা উপজেলায় বাবুছড়া নামক স্থানে বিজিবির ৫১ ব্যাটালিয়নের সদর দপ্তর স্থাপনের জন্য বিজিবি জমি দখলে নেওয়ার পর ওই এলাকার ২১টি পাহাড়ি পরিবার ভিটেছাড়া হয়েছে। এ ছাড়া আশপাশের এলাকার পাহাড়িরাও উচ্ছেদ-আতঙ্কে অনিশ্চিত প্রহর গুনছেন। গত ১৪ মে বিজিবির সদস্যরা গভীর রাতে বাবুছড়ায় অবস্থান নেন। এ আকস্মিক দখল-প্রক্রিয়া ভোরের আলো ফোটার পরে স্থানীয় পাহাড়িদের বিস্মিত করেছে।\nকারণ, ২০০৫ সাল থেকে পাহাড়ি–অধ্যুষিত এ লোকালয়ে বিজিবির সদর দপ্তর স্থাপনের চেষ্টা চালানো হচ্ছে। কিন্তু বিজিবির এ জমি অধিগ্রহণ প্রক্রিয়ার বিরুদ্ধে হাইকোর্টে রিট (মামলা নং-৩৪৫৫-৩৪৬৪/২০০৫) করা হলে ওই বছরের ১৯ মে হাইকোর্ট এ জমি অধিগ্রহণের নোটিশ কেন অবৈধ ঘোষণা করা হবে না মর্মে রুল জারি করেন এবং এ রুল নিষ্পত্তি না হওয়া পর্যন্ত ভূমি অধিগ্রহণ নোটিশ স্থগিতের নির্দেশ দেন, যার এখনো নিষ্পত্তি হয়নি। কিন্তু গত ১৫ মে আদালতের এ আদেশকে উপেক্ষা করে জেলা প্রশাসনের পক্ষ থেকে বিজিবিকে অধিগ্রহণকৃত জমিটি বুঝিয়ে দেওয়া হয়।\nবিজিবির দখলকৃত জমির মধ্যে কেবল পাহাড়ি বসতভিটা ও জমি নয়, একটি সরকারি প্রাইমারি স্কুল, একটি ধর্মীয় প্রতিষ্ঠানের জমিও রয়েছে। প্রাইমারি স্কুলটি বন্ধ করে দেওয়ার ফলে স্কুলের দুই শতাধিক শিক্ষার্থী শিক্ষা থেকে বঞ্চিত হচ্ছে। বিজিবির সদস্যরা সাধারণের জন্য চলাচলের রাস্তা বন্ধ করে দিয়ে স্থানীয় পাহাড়িদের একপ্রকার অবরুদ্ধ করে দেন।\nঅন্যদিকে, বিজিবির বাধার কারণে প্রায় ২১টি পরিবার নিজের বাড়িঘর ছেড়ে স্থানীয় একটি উচ্চবিদ্যালয়ে আশ্রয় নিতে বাধ্য হলে এ স্কুলটির শিক্ষা কার্যক্রমও ব্যাহত হচ্ছে। এসব অন্যায়ের প্রতিবাদ করতে গিয়ে স্থানীয়দের সঙ্গে বিজিবির সদস্যদের বাগ্বিতণ্ডার ঘটনা ঘটে। গত ১০ জুন বাবুছড়ার স্থানীয় জনগণ বিজিবির সদর দপ্তর স্থাপনের প্রতিবাদে মানববন্ধন করতে গেলে বিজিবির সদস্যদের সঙ্গে সংঘর্ষে নারী-পুরুষসহ কমপক্ষে ১৮ জন পাহাড়ি আহত হন।\nঅন্যদিকে বিজিবির কয়েকজন সদস্যও আহত হয়েছেন বলে জানা যায়। এ ঘটনার পর চিকিৎসাধীন আহত চারজন নারীসহ ছয়জনকে হাসপাতাল থেকে গ্রেপ্তার করা হয় এবং প্রায় আড়াই শতাধিক নারী-পুরুষকে আসামি করে বিজিবির পক্ষ থেকে মামলা করা হয়। আসামির তালিকায় ৩০ ও ৩২ নম্বর ব্যক্তিদ্বয় মৃত হলেও তাদের নামেও মামলা করা হয়েছে। এ ছাড়া একজন সরকারি কৌঁসুলির নামও এতে যুক্ত করা হয়েছে। তাই বিজিবির এ মামলা যে হয়রানিমূলক ও জনমনে ভীতি সঞ্চারের উদ্দেশ্যে করা হয়েছে, তা সহজে অনুমেয়।\nসম্প্রতি পার্বত্য চট্টগ্রামে প্রশাসনের পক্ষ থেকে পাহাড়িদের বিরুদ্ধে গণহারে মামলা দেওয়ার প্রবণতা বেড়ে গেছে। বাবুছড়ার আগে বাঘাইছড়ির দ্বি-টিলা নামক স্থানে একটি ধর্মীয় উপাসনালয় (বৌদ্ধদের) স্থাপন করতে গেলে সেখানেও প্রশাসন ১৪৪ ধারা জারি করে। এ ছাড়া বন বিভাগকে দিয়ে চার শতাধিক লোকের বিরুদ্ধে বন আইনে মামলা [ধারা ১৯২৭ সালের বন আইন (সংশোধিত), ২০০০ সালের ২৬(১ক)] করা হয়েছে।\nকিছুদিন আগে সরকার তিন পার্বত্য জেলায় সেনাবাহিনী, বিজিবি, আনসার, পুলিশ বাহিনীর পাশাপাশি ‘পাহাড়ি ব্যাটালিয়ন’ নামে র্যাবের একটি ‘বিশেষ’ ব্যাটালিয়ন গঠনের পরিকল্পনা নিয়েছে (সূত্র: ১৬ ফেব্রুয়ারি ২০১৪, দৈনিক যুগান্তর)। এ বিশেষ ব্যাটালিয়নটি চৌকস সদস্যদের দ্বারা পরিচালিত হবে এবং তাঁরা সার্বক্ষণিকভাবে একে-৪৭ রাইফেলসহ অত্যাধুনিক আগ্নেয়াস্ত্র ব্যবহার করবেন। এ ছাড়া পাহাড়ি এলাকায় যোগাযোগ সীমাবদ্ধতার কারণে এ বাহিনী হেলিকপ্টার ও স্পিডবোটে অভিযান চালাবে বলে খবরে প্রকাশ।\nতাই এ বিশেষ ব্যাটালিয়ন গঠনের সংবাদে পাহাড়ের মানুষের মনে এ প্রশ্নই বারবার জাগছে—চারটি সশস্ত্র বাহিনীর সক্রিয় উপস্থিতির পাশাপাশি সন্ত্রাস দমনের নামে যদি আরও একটি বিশেষ ব্যাটালিয়ন যুক্ত করা হয়, তাহলে পাহাড়ে কেবল হেলিকপ্টারের গর্জন আর অত্যাধুনিক আগ্নেয়াস্ত্রের ঝংকারের শব্দই শোনা যাবে। যে বাহিনীর (র্যাব) বিরুদ্ধে গঠনলগ্ন থেকে ক্রসফায়ার ও বিচারবহির্ভূত হত্যাকাণ্ডের অভিযোগ বারবার উঠছে, আর তাদের ভাষ্যমতে, পাহাড়ি দুর্ধর্ষ সন্ত্রাসীদের (!) পাকড়াও করতে অত্যাধুনিক অস্ত্রের বিকল্প নেই!\nতাই অদূর ভবিষ্যতে পাহাড়ে অস্ত্রের ঝংকার আর অহরহ ‘গুলিবিনিময়’ বা ক্রসফায়ারের\nভোট জালিয়াতির নতুন পন্থা\nবন্ধুতার বার্তা ও বিশ্বাসের বীজ


কুয়েতে রেস্তোঁরা ২৪ ঘণ্টা খোলা রাখার অনুমতি\n০৬ সেপ্টেম্বর, ২০২০ | joyjatra.tv\nমধ্যপ্রাচ্যে দেশ কুয়েতে মহামারি করোনাভাইরাসের (কোভিড-১৯) পরিস্থিতি নিয়ন্ত্রণে আসায় ২৪ ঘণ্টা রেস্তোরা খোলে রাখা অনুমতি দেয়া হয়েছে। দেশটির পৌরসভার মহাপরিচালক ইঞ্জিনিয়ার ড. আহমেদ আল-মানফৌহি গণমাধ্যমকে এই তথ্য জানিয়েছেন। শনিবার (০৫ সেপ্টেম্বর) এ তথ্য জানান তিনি।\nতিনি আরও বলেন, রেস্তোরাঁগুলি খোলার সময়সূচি করোনার মহামারির আগেই নির্ধারিত করা হয়েছিল। সমস্ত রেস্তোঁরা ২৪ ঘণ্টা খুলে রাখার অনুমতি রয়েছে।\nতবে আবাসিক এলাকার অন্যান্য দোকান পাটগুলি অবশ্যই রাত ১২:০০ টায় বন্ধ করতে হবে।\nএছাড়া শিশা দোকানগুলোতে এখনও গ্রাহকদের জন্য ক্যাফেতে পরিবেশন করার অনুমতি দেওয়া হয়নি। যে সব লোক মাস্ক পরিধান করবে না তাদের জন্য তাতক্ষণিক জরিমানা নির্ধারণের জন্য একটি খসড়া আইন মন্ত্রীপরিষদে জমা দেওয়া হয়েছে।\nখবরটি পড়া হয়েছে 1360 বার\nআল্লামা শফীকে নিয়ে কটূক্তি, মুফতি জিহাদী… আইনজীবী তালিকাভূক্তির লিখিত পরীক্ষা স্থগিত স্বাচিপ নেতা ডা. লিটনের বিরুদ্ধে নার্স নিয়োগের… সাক্ষ্য হয়নি আজ : বুয়েটের আবরারের বাবা অসুস্থ,… রিজেন্ট সাহেদের অস্ত্র মামলার রায় ২৮ সেপ্টেম্বর আমলাতন্ত্রের ফাঁকফোকরে উন্নয়ন প্রকল্পে অদ্ভূত… করোনা রোগীদের প্লাজমা দেবে সিরাজগঞ্জের পুলিশ… ৪০ মিনিটের মাথায় বনানীর আহমেদ টাওয়ারের আগুন… দুর্নীতি মামলায় টেকনাফ থানার বরখাস্ত ওসি… কুষ্টিয়ায় ১৩ ঘণ্টার ব্যবধানে মা-মেয়ে-বাবার…


AmaderPatrika | ব্রাহ্মণবাড়িয়ায় ভারত ফেরত ১৬ বাংলাদেশি কোয়ারেন্টাইনে\nনিউজ টি ৩০ দিন ১৪ ঘন্টা ৪১ সেকেন্ড আগে আপলোড হয়েছে।\nকরোনাভাইরাস পরিস্থিতিতে লকডাউনে ভারতে আটকে পড়া ১৬ জন বাংলাদেশি ব্রাহ্মণবাড়িয়ার আখাউড়া স্থলবন্দর দিয়ে দেশে ফিরেছেন। তাদেরকে সরাসরি জেলার বিজয়নগর উপজেলা স্বাস্থ্য কেন্দ্রের প্রাতিষ্ঠানিক কোয়ারেন্টাইনে রাখা হয়েছে।\nবৃহস্পতিবার দুপুরে আখাউড়া-আগরতলা চেকপোস্ট ইমিগ্রেশন সীমান্তপথে ভারত থেকে তারা বাংলাদেশে আসেন। এ সময় সীমান্তের নো-ম্যান্সল্যান্ডে তাদেরকে করোনা নাশক স্প্রে করা হয়।\nআখাউড়া চেকপোস্ট ইমিগ্রেশনে অস্থায়ী স্বাস্থ্য কেন্দ্রে কর্মরত উপজেলা স্বাস্থ্য পরিদর্শক মো. মোশাররফ হোসেন বলেন, ভারত থেকে আগত যাত্রীদের প্রাথমিকভাবে স্বাস্থ্য পরীক্ষায় তাদের শরীরের তাপমাত্রা স্বাভাবিক দেখা গেছে। তবুও করোনাভাইরাস সংক্রমণ সন্দেহে তাদের বাসায় না পাঠিয়ে বিশেষ নিরাপত্তায় এ্যাম্বুলেন্সে করে বিজয়নগর উপজেলা স্বাস্থ্য কমপ্লেক্স কেন্দ্রের প্রাতিষ্ঠানিক কোয়ারেন্টাইনে পাঠানো হয়েছে।\nভারত থেকে আগত বাংলাদেশীদের মধ্যে ৮ জন গোপালগঞ্জ জেলার বাসিন্দা। অন্যরা ব্রাহ্মণবাড়িয়া, কুমিল্লা, হবিগঞ্জ ও নেত্রকোণা জেলার বাসিন্দা বলে ইমিগ্রেশন সূত্র জানায়। আখাউড়া স্থলবন্দর চেকপোস্ট ইমিগ্রেশনের দায়িত্বপ্রাপ্ত কর্মকর্তা (এসআই) মো. হামিদুর রহমান বিষয়টি নিশ্চিত করেন। তিনি বলেন, বৃহস্পতিবার দুপুরে ভারত থেকে ১৬ জন বাংলাদেশি পাসপোর্টধারী যাত্রী দেশে প্রবেশ করেন। যাত্রীদের মধ্যে ১৩ জন পুরুষ ও ৩ জন নারী রয়েছে।\nঊর্ধ্বতন কর্তৃপক্ষের নির্দেশে এ পথ দিয়ে ভারত থেকে আগত সব যাত্রীকে বিজয়নগর উপজেলা স্বাস্থ্য কমপ্লেক্সে প্রাতিষ্ঠানিক কোয়ারেন্টাইনে ১৪ দিন বাধ্যতামূলক থাকতেই হচ্ছে। তিনি আরও বলেন, এ পথে ভারত থেকে আগত কোনো যাত্রীর করোনাভাইরাসের আলামত পাওয়া গেলে তাকে ব্রাহ্মণবাড়িয়ায় আইসোলেশনে রাখা হবে। তবে এ পর্যন্ত কোন করোনা আক্রান্ত রোগী পাওয়া যায়নি।


কোরআন, গীতা, বাইবেল হরিয়ানায় স্কুলের পাঠ্যসূচিতে! – আওয়ার নিউজ\nকোরআন, গীতা, বাইবেল হরিয়ানায় স্কুলের পাঠ্যসূচিতে!\nস্কুলের পাঠ্যসূচিতে গীতা’র পাশাপাশি এবার কোরআন, বাইবেল ও গুরুগ্রন্থ সাহিব-কেও অন্তর্ভুক্তির বিষয়ে চূড়ান্ত সিদ্ধান্ত নিয়েছে ভারতের হরিয়ানা রাজ্য সরকার। বিজেপি নেতৃত্বাধীন সরকারের শিক্ষামন্ত্রী রাম বিলাশ শর্মা রবিবার এই ঘোষণা দেন। তিনি বলেন, স্কুলের বইতে এবার থেকে নৈতিক শিক্ষার অঙ্গ হিসাবে গীতা, কোরআনের মতো ধার্মিক বিষয়গুলিকে ঢোকানো হয়েছে। আগামী ৫ জুলাই কুরুক্ষেত্র বিশ্ববিদ্যালয়ে এক অনুষ্ঠানের মাধ্যমে এর শুভ সূচনা হবে।\nঅনুষ্ঠানে উপস্থিত থাকবেন হরিয়ানার রাজ্যপাল ক্যাপ্টেন সিং সোলাঙ্কি, হিমাচল প্রদেশের রাজ্যপাল আচার্য দেব ভ্রাট, পতঞ্জলি বিদ্যাপিঠ’এর আচার্য বালকৃষ্ণণ, গীতা পন্ডিত স্বামী জ্ঞানানন্দ প্রমুখ। শিক্ষামন্ত্রী আরও বলেন ‘ষষ্ট শ্রেণি থেকে দ্বাদশ শ্রেণি পর্যন্ত পাঠ্যসূচিতে নৈতিক শিক্ষার বিষয়টি অন্তর্ভুক্ত করা হচ্ছে। সব ধর্মই চরিত্র গঠনে সাহায্য করে। এজন্য হিন্দুদের ধর্মগ্রন্থ ভগবত গীতা, মুসলিমদের ধর্মগ্রন্থ কোরআন, খ্রিষ্টান ধর্মগ্রন্থ বাইবেল এবং শিখ ধর্মগ্রন্থ গুরুগ্রন্থ সাহিব পাঠ্যসূচিতে ঢোকানো হচ্ছে। বিভিন্ন সামাজিক সংগঠন ও শিক্ষাবিদদের সঙ্গে আলোচনা করে পাঠ্যসূচির বিষয়টি তৈরি করা হচ্ছে।\nগত ২০১৪ সালের অক্টোবরেই রাজ্যটিতে ক্ষমতায় আসে বিজেপি। এরপর গত বছর স্কুলের পাঠ্যসূচিতে শুধুমাত্র গীতাকে অন্তর্ভুক্তির পরিকল্পনা করায় রাজ্য সরকারের বিরুদ্ধে বিজেপি বিরোধী দলগুলি সরব হয়। শিক্ষা ব্যবস্থায় গেরুয়া করণের অভিযোগ তোলে বিরোধী দলগুলো।\nএরপরই সিদ্ধান্ত বদল করার চিন্তাভাবনা নেয় রাজ্য সরকার। অবশেষে শনিবারই শিক্ষা মন্ত্রালয় ও সংশ্লিষ্ট মন্ত্রালয়ের শীর্ষ কর্মকর্তাদের সঙ্গে বৈঠকের পর রবিবার গীতার পাশাপাশি অন্য ধর্মগ্রন্থগুলোকে পাঠ্যসূচিতে অন্তর্ভুক্তির বিষয়ে ঘোষণা দেন শিক্ষামন্ত্রী।\nঅন্যরকম সংবাদ Comments Off on কোরআন, গীতা, বাইবেল হরিয়ানায় স্কুলের পাঠ্যসূচিতে! সংবাদটি প্রিন্ট করুন\n« ভারত বনাম ওয়েস্ট উন্ডিজ সিরিজের সময়সূচি প্রকাশ (পূর্বের সংবাদ)\n(পরের সংবাদ) নতুন জামার বদলে বাবার মরদেহের অপেক্ষায় সামিয়া-ইলমি »


বজ্রপাতের সময় যা করণীয় - দৈনিক করতোয়া - The Daily Karatoa\nস্টাফ রির্পোটার Jul 10, 2019 78 0\nরবিউল ইসলাম রবীন : ভরা বর্ষা মৌসুমের সময়। আবার প্রাকৃতিক দুর্যোগেরও সময় এখন। তাই পূর্ব আকাশে মেঘ দেখা দিলে কৃষকের মনে শঙ্কা দেখা দিচ্ছে। এ ভয় বজ্রপাতের। প্রতিদিন গড়ে প্রায় ৫/৬ জন করে মানুষ মারা যাচ্ছে এ কারণে। অতীতের যে কোন সময়ের তুলনায় বর্তমানে বজ্রপাতের সংখ্যা বেড়েছে। স্বাভাবিকভাবে তাই জনমনে শঙ্কা দেখা দিয়েছে। সংবাদপত্রে, টিভিতে এ নিয়ে বিস্তর লেখালেখি ও গবেষণা চলছে। বাংলাদেশে বজ্রপাতের মৃত্যুর তথ্য বা পরিসংখ্যান আছে ২০১০ সাল থেকে। সেখানে দেখা যায়, ২০১৫ সালে সারা দেশে ৯৯ জনের মৃত্যুর খবর জানা যায়। তারপর থেকেই বাড়তে থাকে মৃত্যুর সংখ্যা। ২০১৬ সালে বজ্রপাতে মারা যায় ৩৫১ জন আর ২০১৭ সালে মারা যায় ২৬২ জন মানুষ।\nকেন এত বজ্রপাতে মানুষের মৃত্যু? বাংলাদেশে যখন বজ্রপাতে মৃত্যুর হার বেড়েছে, সেখানে সারা বিশ্বে বজ্রপাতে মৃত্যুর সংখ্যা কমেছে। পরিসংখ্যান তাই বলছে। আমেরিকাতে বজ্রপাতে আগে যেখানে ৪০০ জন মানুষের মৃত্যু হত, সেখানে প্রতি বছর এখন বজ্রপাতে মারা যায় ৪০ জনের মতো। গবেষকরা গবেষণা করে বলছে এর কারণ নগরায়ণ। আগের যে কোন সময়ের তুলনায় এখন মানুষ সেখানে নগরে থাকছে। বিদ্যুতের লম্বা খুঁটি মানুষের উচ্চতার অনেক ওপরে থাকায় আর খুঁটির সঙ্গে আর্থিংয়ের ব্যবস্থা বজ্রপাত থেকে মানুষের জীবনহানি রোধ করে। যদিও ক্ষয়ক্ষতি হয় বৈদুতিক যন্ত্রপাতির। আমরা বৃক্ষ নিধন করেছি, করছি ইচ্ছেমতো। আবার বেশিরভাগ প্রাচীন বৃক্ষ নিধন করছি। অরক্ষিত করছি প্রকৃতিকে। যে পরিমাণ গাছ আমরা কাটি সেই পরিমাণ কি রোপণ করি? করিনা। বিশেষ করে তালগাছ, খেজুর গাছ মানুষকে বজ্রপাতের হাত থেকে রক্ষা করেছে প্রাচীনকাল থেকে। এখনো পুরোনো আমলের জমিদার বাড়ির ছাদে, মন্দিরের চুড়ায় কিংবা মসজিদের মিনারে যে ত্রিশুল দিয়ে আর্থিং করা দেখি আমরা, সেটাও বজ্রপাত থেকে মানুষকে রক্ষা করার জন্য তৈরী করা হতো বলে শোনা যায়।\nবজ্রপাত নিয়ে তাই বিস্তর আলোচনা এখন সর্বত্র। জনমনেও আতঙ্ক। কিন্তু বজ্রপাতের কারণ এবং এ থেকে পরিত্রাণের উপায় ব্যাপারে অনেকটায় অজ্ঞ আমজনতা। জলবায়ুজীবীরা কিন্তু বজ্রপাতের সঙ্গে জলবায়ু পরিবর্তনের একটা সম্পর্কের হিসাব ইতিমধ্যে বের করে ফেলেছেন। নাসার গোদার্ড ইনস্টিটিউট অব স্পেস ষ্টাডিজের (জিআইএসএস) কলিন প্রাইস আর কলম্বিয়া বিশ্ববিদ্যালয়ের ডেভিড রিল্ড তাঁদের প্রকাশিত নিবন্ধে (পসিবল ইমপ্লিকেশন অব গ্লোবাল ক্লাইমেট চেঞ্জ অন গ্লোবাল লাইটেনিক) জানিয়েছেন, জলবায়ু পরিবর্তন দুটি প্রাকৃতিক দুর্যোগ, যেমন বজ্রপাত আর দাবানল বা ফরেষ্ট ফায়ারকে ব্যাপকভাবে প্রভাবিত করবে। তাঁদের পরীক্ষাগারের তত্ত্ব অনুযায়ী পরিবেশে এখন যে পরিমাণ কার্বন আছে, তা যদি কোনভাবে দ্বিগুণ হয়ে যায়, তাহলে বজ্রপাতের পরিমাণ ৩২ ভাগ বেড়ে যাবে।\nবজ্রপাতে মৃতদের মধ্যে নারী,শিশু ও প্রবীণের তুলনায় কর্মক্ষম মানুষের সংখ্যা ব্যাপকভাবে বেশি। পৃথিবীতে তাবৎ দুর্যোগে যখন প্রবীণ, নারী ও শিশুদের লাশের মিছিল সবচেয়ে লম্বা থাকে, সেখানে বজ্রপাতে সবচেয়ে বেশি মানুষ মারা যায় পরিবারের সবচেয়ে কর্মঠ ব্যক্তিকে। ফলে সেই পরিবার হয়ে পড়ে নিঃস্ব, অসহায়। ২০১৬ সালে বজ্রপাতে নিহত ৩৫১ জনের মধ্যে ২২০ জনই ছিল পরিবারের একমাত্র রোজগারের মানুষ আর ২০১৭ সালে নিহত ২৬২ জনের মধ্যে ২০০ জনই ছিলেন পরিবারের একমাত্র ভরসা। বজ্রপাতে মৃত্যুর হার আমেরিকাতে সবচেয়ে কম। গত বছর সে দেশের ইতিহাসে সবচেয়ে কম মানুষ বজ্রপাতে মারা যায়। সারা বছরে মাত্র ১৬ জন।\nফাঁকা মাঠে কৃষিকাজ, মাছ ধরা বা নৌকায় করে যাতায়াতের সময় বজ্রপাতে আক্রান্ত হয়ে বেশির ভাগ মানুষ মারা যায় বলে মৃতদের মধ্যে পুরুষের সংখ্যা বেশি।\nসরকারি তথ্যে জানা যায়, বাংলাদেশ হাওর এলাকায় বজ্রপাতে প্রাণহানির ঘটনা বেশি ঘটে। আর গত বছর ৫৭ শতাংশ মানুষ মারা যান মাঠে অথবা জলাধারে কাজ করার সময়। এসব অঞ্চলে মুঠোফোনের টাওয়ার লাইটেনিং এরষ্টোর লাগিয়ে বজ্রপাতের ঝুঁকি কমানো যায়। মুঠোফোন কোম্পানিগুলো তাদের করপোরেট দায়িত্বের অংশ হিসাবে কাজটি করতে পারে। আর সরকার পারে আহত ব্যক্তিদের সুচিকিৎসা এবং নিহত ব্যক্তিদের ক্ষতিপূরণ দিতে। সাবধান হওয়ার নিয়ম জানাতে পারে, প্রচার করতে পারে।\nলেখক ঃ প্রাবন্ধিক-কলেজ শিক্ষক\nহাজার বছর বেঁচে থাকুক মহান মুজিব